Milaka langilek aldarrikatu dute zaintza profesionalek publikoak izan behar dutela eta pertsonan oinarritu behar dutela, ez negozioan — ELA Sindikatua\nMilaka langilek aldarrikatu dute zaintza profesionalek publikoak izan behar dutela eta pertsonan oinarritu behar dutela, ez negozioan Milaka langilek parte hartu dute Hego Euskal Herri osoko zaintza profesionalen sektoreetan deitutako greba dela eta deitutako manifestazio eta protesta ekitaldietan. Gainera, pertsona eta kolektibo ugarik bat egin dute mobilizazioekin. ELAk Eusko Jaurlaritzak eta Nafarroako Gobernuak ezarritako gehiegizko zerbitzu minimoak salatu ditu; horrek greba eskubidea galarazi die langile askori. https://www.ela.eus/eu/gizalan/albisteak/milaka-langilek-aldarrikatu-dute-zaintza-profesionalek-publikoak-izan-behar-dutela-eta-pertsonan-oinarritu-behar-dutela-ez-negozioan https://www.ela.eus/eu/gizalan/albisteak/milaka-langilek-aldarrikatu-dute-zaintza-profesionalek-publikoak-izan-behar-dutela-eta-pertsonan-oinarritu-behar-dutela-ez-negozioan/@@download/image/zaintza.jpg\nMilaka langilek parte hartu dute Hego Euskal Herri osoko zaintza profesionalen sektoreetan deitutako greba dela eta deitutako manifestazio eta protesta ekitaldietan. Gainera, pertsona eta kolektibo ugarik bat egin dute mobilizazioekin. ELAk Eusko Jaurlaritzak eta Nafarroako Gobernuak ezarritako gehiegizko zerbitzu minimoak salatu ditu; horrek greba eskubidea galarazi die langile askori.\nLantokietan, lehen orduan, elkarretaratzeak egin dira gehiegizko zerbitzu minimoak salatzeko eta grebarako eskubidea urratu dieten langileei elkartasuna adierazteko; ondoren hainbat elkarretaratze eta manifestazio egin dira Hego Euskal Herri osoan.\nEkitaldi jendetsuenak Iruñean, Donostian, Gasteizen eta Bilbon izan dira. Azken ekitaldi honetan Mitxel Lakuntza idazkari nagusiak parte hartu du. Mobilizazioek babes zabala jaso dute: senideen hainbat elkarte –Babestu edo Gipuzkoako Senideak, besteak beste–; pentsiodunen plataforma ezberdinak; kolektibo feministak...\nProtesta-ekitaldi hauetan hiru Foru-Aldundiei, Udalei eta Gasteizko eta Iruñeko Gobernuei eskatu zaie negozioan eta ez pertsonetan oinarritzen den egungo eredua guztiz aldatzea. Hau da, behingoz beraiek defendatzen duten sistema bertan bera geratzea. Beraiek ondo dakiten bezala, eurek defendatzen duten ereduak ez ditu bermatzen bizi baldintza duinak, ez langileentzako ez erabiltzaileentzako. Covid-19ak eragindako ehunka hildakoak eta milaka langile kutsatuak horren adibide argia dira.\nLankidetza publiko-pribatuaren gezur handi horren atzean, zera dagoela adierazi da:\nPlantilla guztiz exkaxak eta ratio gizagabeak, izugarrizko lan-kargak dakartzatenak eta behar besteko arreta bermatzen ez dituztenak, eta, era berean, pertsonek zainduak izateko duten eskubidea urratzen dituztenak.\nHilabete bukaerara iristea bermatzen ez dituzten soldatak, errealitate horrek eusten dio soldata-arrakalari.\nBaliabide materialetan eta babes-neurrietan ez inbertitzea, arrisku larrian jartzen baitu bai gure osasuna, bai zaintzen ditugun eta nahi ditugun pertsonena.\nArreta eskasa, gizatasunik gabea, emakumezko langileen aparteko ahaleginean bakarrik oinarritzen dena.\nPribatizaziorako apustu sendoa ,eta guztiaren gainetik, enpresen irabaziak bermatuko duen sistema. Plantillak murriztu, lan baldintzak okertu eta arreta denbora murrizten den heinean handitzen diren irabaziak.\nEta zera aldarrikatu, sistema aldaketa bat ezinbestekoa dela, zaintza publikoa izan behar dela, lanera beldurrik gabe joateak bermatzen duen sistema, interes kapitalista eta alderdikoien aurrean blindatuta egongo den sistema ezinbestekoa dela. Honako ezaugarriak izango dituena:\nLangile guztiak publikoak izango den sistema bermatzea. Azpikontratazioaren eta behin-behinekotasunaren gaitza bizi izan duten langile guztion subrogazioa eta finkotasuna bermatuko duena.\nPlantilla zabalak eta hurbileko eta goxoa den zaintza bermatuko duten sistema. Zaintza behar duten pertsonak modu duin eta integralean artatuak izan daitezen bizitzako ziklo guztietan, jaiotzen garenetik hiltzen garen arte. Hurbiltasunean, kalitatezko tratuan eta pertsonen autonomiarekiko errespetuan oinarritutako zaintza-eredua.\nLan-baldintza duinak dituen sistema, hilabete amaierara iristea ahalbidetuko duena eta zainketen balio soziala eta produktiboa aitortuko duena.\nGenero-arrakala ezabatzeko benetako neurriak dituen sistema behar dugu.\nLangileentzako erreparazio emozionalerako plan bat duen sistema behar dugu, pandemiak uzten dizkigun ondorio larriak, neurri batean behintzat, arinduko dituena.


Bilbao.net, Hasiera, Erreskurtso/alegazio bat aurkeztu nahi dut, L1 - Zerga eta diru-bilketa arloan berraztertzeko errekurtsoa\nErreskurtso/alegazio bat aurkeztu nahi dut L1 - Zerga eta diru-bilketa arloan berraztertzeko errekurtsoa\nL1 - Zerga eta diru-bilketa arloan berraztertzeko errekurtsoa\nIzaera administratiboko errekurtsoa da eta errekurtsoa jaso duen organoak zergak aplikatzeko nahiz zerga-zigorrak ezartzeko ekintzak berraztertu ditzan balio du, baita Udal Ogasunaren zuzenbide publikoko beste diru-sarrera batzuk berrikusi distan ere.\nHautazko izaera duen errekurtsoa da eta erreklamazio ekonomika-administratiboa jarri aurretik jarri behar da. Birjarpen-errekurtsoa jarri bada, ezingo da erreklamazio ekonomika-administratiborik jarri birjarpen-errekurtsoa esanbidez edo ustez ebatzi arte.\nEkonomia eta Ogasun Sailak dituen eskumenen alorreko ebazpen bat (zerga-likidazioa, presazko probidentzia, zerga-desjabetzea edo –zigorra…) jaso duen edozein pertsona fisiko edo juridikori.\nPertsona interesatuak errekurtsoa aurkeztuko du errekurtsoa sorrarazi duen organoaren aurrean eta dagokion epean.\nEskaria aztertu egingo da. Dokumentazioa falta bada, falta dena aurkezteko epea emango zaio eskatzaileari.\nAurkeztutako errekurtsoa aztertu eta esanbidez ebatziko da, aplikagarri den araudiari jarraikiz.\nEbazpena interesatuari jakinaraziko zaio eta dagozkion errekurtsoak, horien epeak eta aurkezteko autoritateak ere adieraziko zaizkio.\nBirjarpen-errekurtsoa jartzeko epea hilabetekoa da, errekurtsoa sorrarazi duen ekintza jakinarazi eta hurrengo egunetik zenbatuta. Aldizkako ordainketa eta jakinarazpen kolektiboa duten zorren kasuan, errekurtsoa borondatez ordaintzeko epean edo epe hori bukatu ondorengo egunetik aurrera zenbatuta, hilabeteko epean.\nEbazpena jakinarazteko gehienezko epea hiru hilabetekoa izango da, errekurtsoa aurkeztu ondorengo egunetik aurrera zenbatuta.\nErrekurtsoa jarri zenetik hiru hilabete igarotakoan, interesatuak ez onartutzat jo beharko du errekurtsoa eta nahi badu, dagokion erreklamazio ekonomika-administratiboa jarri ahal izango du.\n9/2005 Foru Araua, abenduaren 16koa, Bizkaiko Lurralde Historikoko Tokiko Ogasunei buruzkoa.\nBizkaiko Lurralde Historikoko udal zergak erregulatzeko Foru Arauak.\nErrekurtso bat jartzean kobratze-prozedura eteten da?\nEz, ez bada dagokion bermea ematen edo errekurtsoa jaso duen likidazioa edo ordain-agiria ordaintzen.\nEkonomia eta Ogasun Saila Ernesto Erkoreka plaza 12, beheko solairua\nTelefonoa: 94 423 19 00\nAstelehenetik ostiralera 8:30etatik 14:00etara (neguan) eta astelehenetik ostiralera 8:30etatik 13:00etara (udan)\nPaso1 Zerga eta diru-bilketa arloan berraztertzeko errekurtsoa


Datorren ekainaren 21ean hasiko da Kultur 2019 Lesakan, pop-rock kontzertuarekin - navarra.es\nDatorren ekainaren 21ean hasiko da Kultur 2019 Lesakan, pop-rock kontzertuarekin\nDownload Datorren ekainaren 21ean hasiko da Kultur 2019 Lesakan, pop-rock kontzertuarekin as PDF\nNafarroako hainbat udalerritan banaturiko 35 musika eta dantza jarduera barne hartzen dituen programa irailaren 7ra arte luzatuko da\nKultura, Kirol eta Gazteria Departamentuak, Turismo eta Merkataritza Zuzendaritza Nagusiarekin lankidetzan, Kultur programaren beste edizio bat antolatu du. Aurten ekainaren 21ean hasiko da Lesakan, Balerdi Balerdi nafar taldearen kontzertuarekin. Programa irailaren 7ra arte luzatuko da.\nAurreko edizioetan bezala, musika izango da programaren protagonista, folk, jazz, blues, pop, rock eta abesbatzen musika emanaldiekin. Nafarroako eta beste autonomia erkidegoetatik etorritako taldeak izango ditugu, eta baita nazioarteko bi ere. Programak dantza emanaldiak ere jasoko ditu.\nGuztira 35 jarduera programatu dira, Foru Komunitateko hainbat udalerritan eta intereseko guneetan banaturik. Horiei guztiei, argazki erakusketa gisa Bertizeko Jaurerriko Jauregira helduko den arte plastiko erakusketa ere gehituko zaio. Uztailaren 4tik abuztuaren 25era bisitatu ahal izango da. “Kameren aurrean dantzari, Dantza filmeko argazki sorta bat” izenekoa, Telmo Esnal zuzendariaren Dantza filma errodatzen ari zen bitartean Xabier Artola Zubillagak ateratako argazkiz dago osaturik.\nCarmen Oroz Kultur Ekintza Zerbitzuko zuzendariak aurkeztu du gaur programaren eduki osoa, uztailaren 4an Uxuen arituko den Jorge Sánchez musikariak eta Xabier Artola argazkilariak lagundurik. Aurkezpenaren ondoren, “Jorge Sánchez y Eva niño Trova Cubana a Dúo” taldeak emanaldia eskaini du Nafarroako Museoaren erdigunean.\nProgramaren finantzaketa Kultura Zuzendaritza Nagusiaren – Vianako Printzea Erakundearen esku egon da. Aurten 251.000 euroko ekarpena egin du. Turismo eta Merkataritza Zuzendaritza Nagusiak, bere aldetik, larunbatetako turismo jardueren proposamenarekin laguntzen du.\nLankidetza tokiko erakundeekin\nAurreko edizioetan bezala, jarduerak ostegun, ostiral eta larunbat guztietan izango dira, hainbat gunetan: kultur etxeetan, plazatan, anfiteatroetan, monastegietan, haitzuloetan… Larunbatetan turismo jarduerak egingo dira. Hori guztia posible egiteko, parte hartzen duten udalek eta toki erakundeek beharrezkoak diren baimenen eta azpiegituren bitartez laguntzen dute.\nProgramazioa jasoko duten udalerriak hauek dira: Altsasu, Agoitz, , Artaxona, Azagra, Bera, Corella, Donamaria, Elizondo, Lizarra, Fitero, Izaba, Leitza, Lekunberri, Lesaka, Lizaso, Lodosa, Los Arcos, Martzilla, Mendigorria, Olivako monastegia, Irantzuko monastegia, Leireko monastegia, Otsagabia, Olazti, Orbaizeta, Orreaga, Gares, Ribaforada, Erronkari, Zangoza, Tafalla, Tutera, Uxue, Viana eta Zugarramurdi.\nKultur programa 1996tik ari da egiten, Nafarroako udalerri guztietara kalitatezko kultur programazio anitza eramateko xedez. Programaren beste helburu bat, artearen eta kulturaren hedapenean toki erakundeekin lankidetzan aritzea, Foru Komunitateko eta beste komunitate batzuetako sortzaileak ezagutaraztea eta hainbat musika estilotako tokiko artistak ezagutaraztea da.\nTelefonoa: 948 012012 eta 012*\nOrdutegia: astelehenetik ostiralera, 8:00ak eta 19:00ak artean\n* Deiaren balioa: 0,34 euro, iraupena edozein dela ere


Daillancourt - Wikipedia, entziklopedia askea.\nMichel PAULIN (2014-2020)\n48° 18′ 09″ N, 4° 57′ 12″ E / 48.3025°N,4.9533333333333°E / 48.3025; 4.9533333333333Koordenatuak: 48° 18′ 09″ N, 4° 57′ 12″ E / 48.3025°N,4.9533333333333°E / 48.3025; 4.9533333333333\nGuindrecourt-sur-Blaise, Beurville, Bouzancourt eta Colombey-les-Deux-Églises\nDaillancourt Frantziako udalerria da, Haute-Marne departamenduan dagoena, Grand Est eskualdean. 2013an 74 biztanle zituen.\n2007an Daillancourt udalerrian erroldatutako biztanleak 74 ziren. Familiak 36 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.\n2007an 45 etxebizitza zeuden, 33 familiaren etxebizitza nagusia ziren, 9 bigarren erresidentzia ziren eta 3 hutsik zeuden. Etxebizitza guzti hauek 45etxeak ziren. 33 etxebizitza nagusietatik 32 bere jabearen bizilekua ziren eta 1 doan lagata zegoen; 1ek gela bat zuen, 2 etxek hiru zituzten, 8 etxek lau zituzten eta 23 etxek bost zituzten. 27 etxek euren parking plaza propioa zuten azpian. 18 etxetan ibilgailu bat zegoen eta 14 etxetan bat baino gehiago zituzten.\nDaillancourt udalerriko biztanleria-piramidea 2009an .\n2007an lan egiteko adina zuten pertsonak 44 ziren, horien artean 34 aktiboak ziren eta 10 inaktiboak ziren. 34 pertsona aktiboetatik 31 lanean zeuden (18 gizon eta 13 emakume) eta 3 langabezian zeuden (1 gizon eta 2 emakume). 10 pertsona inaktiboetatik 2 erretiraturik zeuden, 5 ikasten zeuden eta 3 "bestelako inaktibo" gisa sailkaturik zeuden.\n2000. urtean Daillancourt udalerrian 4 nekazaritza-ustiategi zeuden, 564 hektarea erabiltzen.\nBouzancourt (1,5 km)\nGuindrecourt-sur-Blaise (1,8 km)\nCirey-sur-Blaise (3,4 km)\nAmbonville (4,8 km)\nCurmont (4,8 km)\nMarbéville (6,0 km)\nWikimedia Commonsen badira fitxategi gehiago, gai hau dutenak: Daillancourt\nOrriaren azken aldaketa: 16 otsaila 2019, 15:53.


Egilea:Karl Marx — Wikiteka\nBere esaldiak Wikiesanetan\nKarl Heinrich Marx (Treveris, Prusiako Erresuma, 1818ko maiatzaren 5a - Londres, 1883ko martxoaren 14a) alemaniar filosofo eta politika eta ekonomiaren pentsalaria izan zen, bereziki ezaguna komunismoaren aitzindaria izateagatik. Marxen teoriek garrantzi handia izan dute Aro Garaikideko pentsamendu filosofiko, politiko eta ekonomikoan, marxismoa izeneko teoria eratuz, eta hainbat herrialdetako erregimen politikoak bere ideologi]n oinarrituta eratu dira.\nMarxen lan ezagunena Kapitala (Das Kapital) izan zen. 1848 urteko Alderdi Komunistaren Manifestua lanaren egilea ere izan zen, Friedrich Engelsekin batera. Lan horretan komunismoaren oinarri teorikoak eta helburuak lehen aldiz agertu ziren era sistematikoan.\nAlderdi Komunistaren Manifestua, Engelsekin batera idatzia (Manifest der Kommunistischen Partei)\nOrrialdearen azken aldaketa: 26 abuztua 2019, 10:59.


Maiatzeko ostiraletan, Egubakoitzak kartzelan jaialdia Bergaran — Gaztezulo\nMaiatzeko ostiraletan, Egubakoitzak kartzelan jaialdia Bergaran\nMaiatzeko ostiraletan, Egubakoitzak kartzelan jaialdia Bergaran https://www.gaztezulo.eus/albisteak/maiatzeko-ostiraletan-egubakoitzak-kartzelan-jaialdia-bergaran https://www.gaztezulo.eus/albisteak/maiatzeko-ostiraletan-egubakoitzak-kartzelan-jaialdia-bergaran/@@download/image/egubakoitza_kar_1366015074.jpg\nLaugarren urtez, gaztetxeko terraza atondu eta ostiralero kontzertuak eskainiko dituzte Bergaran, Egubakoitzak kartzelan jaialdiaren baitan. Aurtengoan, besteak beste, Okene Abrego eta Mariano Urtado, Joseba B. Leinor eta Ainara Legardon ariko dira. Hiru euroren truke, 22:00etatik aurrera, doinu lasai paregabeez gozatzeko aukera izango da.\nAzken hiru urteetako arrakastaren ostean, beste behin ere Egubakoitzak kartzelan izeneko musika jaialdia antolatuko dute Bergarako gaztetxeko lagunek. Adin muga gainditzea eta eraikinaren atzeko aldeari bizia ematea lortu dute, artista bikainak eszenatokira igota.\nAurtengoan, halaber, kartel oparoa osatu dute. Maiatzaren 3an, esaterako, Okene Abregok eta Mariano Urtadok, eta Buterflaik joko dute iluntzeko 22:00etatik aurrera; hilaren 10ean, aldiz, Iñigo Cabezafuegok eta Joseba B. Lenoirek; maiatzaren 24an, Ainara Legardonek eta Manettek; eta azkenik, jaialdiari amaiera emateko, maiatzeko azken egunean Morau eta Aguxtin Alkhat igoko dira taula gainera. Urtez urte, artisten maila ere gora doan seinale.\nSarrerak hiru eurotan eskuratu ahal izango dira, eta gainera, kontzertua zuzenean igorriko dute Txapa Irratitik, 97,2 FMn eta haien webgunean entzungai.\nBaina laugarren edizio hau berezia egingo duen beste alderdi bat apirilaren 26ko aurkezpen festa izango da. Bi bala ikuskizunaren estreinaldia eskainiko dute egun horretan gaztetxean bertan, eta bide batez, hurrengo hilabeteko kontzertuen berri emango dute. Beraz, ez hutsik egin!


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Metal Eraikuntzen Irudikapena (Modulua)" topic_facet:"Mekanizazioa (Heziketa Zikloa). Erdi maila" topic_facet:"Lanbide Heziketa" format:"eBook" author_facet:"R-400"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua) Proposatutako gaia: Mekanizazioa (Heziketa Zikloa). Erdi maila Proposatutako gaia: Lanbide Heziketa Formatua: Liburu elektronikoa Egilea: R-400\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Multikirolak 2012-2013 | Mogel Guraso Elkartea\n← Udalekuak Deban\nGuraso Elkarteko bilera →\n2012/07/17 atalean gurasoelkartea -k publikatua\nJoan zen astean Multikirolen inguruko batzarra izan zen Ipuruako Kiroldegian (8-12 urte bitarteko umeen kirol programa). Hantxe izan ginen Eibarko ikastetxe gehienetako gurasoen ordezkariak.\nBi gai nagusi izan genituen mintzagai: 2011-2012 ikasturtearen azken balantzea eta, batez ere, 2012-2013 ikasturterako aurreikuspenak eta plangintza. Hona hemen laburpen txiki bat:\nHasteko, 2011/2012 ikasturteko laburpena egin zen. Guztira 529 haur ibili dira Multikiroletan. Haur gehien izan dituen ikastetxea, alde handiarekin, Iturburu Mogel Ikastola izan da, 182 neska-mutilekin. Diru-sarrerei dagokienez, Udalak 8000 euroko diru-laguntza eman du (iaz baino 1000 euro gutxiago) eta Gipuzkoako Foru Aldundiak beste 15.400 euroko diru-laguntza eman du (hortik 5.300 inguru Mogel Ikastolari dagozkio).\nDatorren urtera begira, dagoeneko egin da matrikulazio-deialdia eta 2012/2013 ikasturterako 527 ume apuntatu dira (190 Iturburukoak). Azken urteko kopuru beretsua, beraz.\n2012/2013 ikasturterako egutegia eta aurrekontua ere onartu dira. Ez dira erabat definitiboak (besteak beste BEZ zergaren aldaketa dela-eta), baina gutxi gorabehera 65.000 euroko aurrekontua izango du Multikirolen Programak.\nMultikirolek 20 asteko iraupena izango dute, iaz bezala. Urriaren 1en hasiko da eta maiatzaren 4an bukatuko da. Azken urteotan bezala, banakako kiroletarako 5 aste izango dira eta taldekako kiroletarako (eskubaloia, futbola eta errugbia) bosna aste.\nOrdutegiari dagokionez, Iturburuko taldeen ordutegia hauxe izango da, azken orduko aldaketarik ez badago:\n3. maila: astelehen eta ostegun, 16.30-17.20 Kiroldegian.\n4. maila: asteazken eta ostiral, 16.30-17.20 Kiroldegian.\n5. maila: astearte eta ostegun, 13.00-13.50 Iturburun.\n6. maila: astelehen eta asteazken, 13.00-13.50 Iturburun.\n3 erantzun Multikirolak 2012-2013 -ri\noskar gisasola -k dio:\n4:11 pm 2012/07/18\nKaixo: eskerrak eman nahi dizuet hain informazio ona eta argia ematerren. Eskerrik asko eta urte ona eduki dezagun denok!!!\nitziar -k dio:\n12:09 pm 2012/07/20\nMila esker,uda ona pasa.\nIdoia -k dio:\n9:39 am 2012/08/23\nEskerrik asko aurten informazioa garaiz emateagaitik, baina nik bi zalantza ditut.\nAlde batetik 3 eta 4garren mailakoak helduko dira garaiz 4,30tarako? Ihaz arazoak izan genituen autobusekin, batez ere Urkizun eta Errebalen jeisten zirenak eta 4,40tarako heltzen ziren Eibarrera eta gero kiroldegira igotzeko denbora gehiago behar zuten. Beraz, atzeratu egin zen multikirolen ordutegia. Kontutan izan da autobusen atzerapena eta zaila izango dela 4,30tan umeak kiroldegian izatea?\nBestalde ez dut ulertzen zergaitik daukaten 3 eta 4.garren mailakoak bi egunak kiroldegian eta 5. eta 6.garren mailakoak berriz bi egunak Iturburun. Ezin zitekeen hobeto banatu eta egun bana ipini?\nEspero dut kontatu izango direla nire zalantzak.\nEman erantzun bat Idoia-ri Utzi erantzuna


dFERIAk bihar ekingo dio Donostiako Antzoki Zaharrean SGAE Fundazioak babestutako ikuskizun batekin\ndFERIAk bihar ekingo dio Donostiako Antzoki Zaharrean SGAE Fundazioak babestutako ikuskizun batekin 08/mar./2019\nMorfeo Teatro Burgosko talde berritzaileak altxatuko du dFERIA 2019ko oihala\nSGAE zigilua daraman gunean bost ikuskizun oholtzaratuko dira, guztira, jaialdian aurreikusitako hogeita hamar baten artean\nDonostiako Arte Eszenikoak Jaialdiaren XXV. edizioa abian jartzeko ordu batzuk besterik ez dira falta, izan ere, eta programazioaren gehiengoa martxoaren 11tik 14ra garatuko den arren, dFERIAk bihar ekingo dio Donostiako Antzoki Zaharrean SGAE Fundazioak babestutako ikuskizun batekin (Kale Nagusia, 3, arratsaldeko 20:00etatik aurrera, Los cuentos de Don Friolero antzezlana, Morfeo Teatroren eskutik).\nAntzerakoen artean garrantzi handiko programazioa dugu jada dFERIA eta, aurten, hogeita hamar bat ikuskizun aurreikusi dira bertan, 40 emanaldi baino gehiago eta 11 eszenatoki. Oholtzaratuko zaizkigun taldeak bertokoak ditugu neurri handi batean, baita gainontzeko erkidegokoak zein Europatik etorriak ere.\nSGAE Fundazioak bere gune propioa izango du, 2019an hirugarrenez, Antzoki Zaharrean. Bertan SGAE taldearen errepertorioa osatzen duten lanak taularauko dira; alegia, Morfeo Teatro (Burgos), Vaivén (Gipuzkoa), El Espejo Negro (Málaga), Spectare (Madrid) eta Markeliñe (Bizkaia) taldeen lanak. Autoretza erabatekoa da, hurrenez-hurren eta talde bakoitzarekiko, Ramón del Valle-Inclán (1866-1936), Mireia Gabilondo, Ángel Calvente, Cristina Redondo eta, ohi egin duten bezala, azkenik,Markeliñeren autoretza kolektiboa.


Bielsa: «Sportingek, ziurrenik, atzean itxarongo digu» | Kirola | Berria\nBielsa: «Sportingek, ziurrenik, atzean itxarongo digu»\nAthleticeko teknikariak baieztatu du Ekiza ariko dela eta gaur arte ez dutela jakingo Muniain prest egongo den edo ez\nFinal baten atarian egotea ere ez da nahikoa arrazoi Marcelo Bielsak atzean utz dezan hain berezkoa duen muturreko zuhurtzia. Athleticeko entrenatzaileak berriro erakutsi zuen atzo Sportingen aurkako joanekoaren bezperan euforiak edo gehiegizko konfiantzak ez dutela tokirik bere izaeran. «Irabaziko dugula? Irabazteko ilusioa dugu, baina ez da komeni irabaziko dugula esatea», azpimarratu zuen prentsaurrekoa hasi bezain laster.\nAurkariaz, berriz, azpimarratu zuen Sportingek «eskarmentua» duela eta ziurrenik «atzean itxarongo» diela. Ricardo Sa Pintoren laudorioak ere izan zituen hizpide. Entrenatzaile portugaldarrak Pep Guardiola eta Jose Mourinhoren pare jarri du Bielsa. Athleticeko entrenatzaileak, hala ere, ez du uste ezer egin duenik haien pare egoteko.\nHasierako hamaikakoari dagokionez, baieztatu egin zuen Borja Ekizak jokatuko duela Javi Martinezen ordez. Iker Muniainen osasunaz, berriz, esan zuen gaur arte itxaron beharko dutela jokatzeko moduan dagoen edo ez jakiteko.\nIraola: «Ez dago faboritorik»\nAndoni Iraolak, berriz, ez zuen kanporaketako faboritoaren rola hartu nahi izan. «Ez dago faboritorik. Bi taldeok gara indartsuak, historikoak, eta biok kanporatu ditugu talde indartsuak: haiek Manchester City eta guk Manchester United eta Schalke. Biek dugu aukera bera finalerako sailkatzeko».\nAthleticeko kapitainarentzat ez da arrotza Sporting Lisboa. Aitzitik, Portugalgo taldeaz jakin beharrekoak badakizkiela erakutsi zuen. «Sporting Lisboa ez da Manchester United edo Schalke bezain talde erasokorra. Hori bai, jokalari arriskutsuak ditu aurrealdean. Van Wolfswinkelek du ardura erasoan, eta taldekideek hura bilatzen dute etengabe. Lan horretan garrantzi handia dute zelai erdiko hegalekoek, Izmailovek eta Diego Capelek. Hegaleko atzelariak ere asko igotzen dira. Ondo zaindu beharko ditugu».


Jose Inazio BasterretxeaAIOL\nKontraesan handiekin bizi dut eskuartean darabilgun gaia. Nago, beltza ote den zuria. Arraina, haragi. Zer den literatura eta zer ez den literatura, eztabaida horrexek arduratzen gaitu azken aste hauetan. Desio dut gure irakurleak bat etortzea gaiarekin eta eztabaidarekin.\nLiteraturan, zer den tradizioa, edo zer bihurtzen dugun tradizio. Eta nola bihurtzen dugun hau, hura ala bestea tradizio. Zergatik den eredugarria Axular, edo zergatik ez zukeen izan behar... Azken finean, literatura-kanona zertan datzan, kanon hori norantz doan, kanon delako hori nora eraman gura dugun. Horretaz guztiaz dihardugu.\nLagunak, erreparo pixka bat ematen dit kontuak, batez ere kanon hitzak berak. Bereziki, kanonaren esku etorri ohi den itzalak. Oro har, hozkia ematen dit kanonak; eta, literaturan, ardura berezia.\nArte Ederretako literatura klasikoaren baitan, besteak beste, kanona da giza gorputzaren edertasuna ezartzen duen eredua. Joskintzan, hogeita hamazortziko izaria da modernitatearen kanonak utzi diguna. Kristau Elizek eta, hedaduraz, edozein erlijiok sakratutzat hartzen dituzten liburuen zerrenda ere bada kanona.\nAraua da kanona. Legea. Araudiari deitzea kanon da, esakune latzari zelofanezko azala jartzea. Zeren, argi esanda, ezer izatekotan, eredua baita kanona. Eta, imitazioa du helburu ereduak. Ereduaren ezpatak nola, ertz zorrotza du kanonak. Giharrak apartatzera hel daiteke.\nEdozein gairen aurrean, ortodoxiaren eta heterodoxiaren muga dantzarietan euskaldunek erakutsi ohi dituzten grina sakratuak ezagututa, hozkamina ematen dit kanonak. Nahikoa probatuta baitago lege, araudi eta kanon estuetatik euskal komunitatea.\nEsaterako, hirurogeita hamar eta laurogeitako urteetan, zenbait euskara-irakasle dominikoren eskuetan, ongi asko erakutsi zigun euskara kanonikoak euskararik ez genekiela. Delako maixu haien ustez, dena esaten genuen gaizki. Etxeko euskarak ez zuen piperrik ere balio. Hura trauma eta ezineramana.\nNoski, ez zuen kanonak berak kulpa, hizkuntzaren inkisidore haiek baizik, itzal beltzak. Ziotenez, euskara salbatuko bazen, estandar lakarra behar genuen… Granitozko estandar salbatzaile hura fintzen ari gara harrezkero. Marka da gurea.\nLiteraturarekin, berdin egin behar al dugu orain? Hogeita hamazortziko izarian sartu behar al dute euskal idazleek? Horrela bada, lehenbailehen sortu beharko da Letra jasoen inkisidore-eskola. Baina, bide batez, eros dezagun eskuharria, esmerilez leuntzeko bihar gaurko eredua, granitoa nahiz arbela.\nLiteraturari jostun zorrotzak jartzea artzain, sotana estuegiekin ibiltzera derrigor dezake artaldea: idazlea nola, irakurlea hala. Eta azkenean, inork ezer idatzi ezta irakurri ere.\nUztaileko lehen egun hauetan, Sanferminetako txurroen usain gozotan, pertinentea da literaturaz hitz egitea. Izan ere, euskaldunak irakurri, hala dio inkestetan, udan irakurtzen du, denbora duenean. Euskaldunak erosi, Gabon zurietan erosten du Durangon eta, irakurri, udaminetan irakurtzen omen du. Bratislavan, Belaguan edo Benidormen.\nInkesta bat egingo al dugu? Jakiteko nork zer irakurriko duen uda-partean…\nPolitikoki polita ez den proposamen bat egiten utziko al didazue? Hara: udan, irakur dezagun zerbait desberdina, arina. Kanon ortodoxoetan sartzen ez dena. Heterodoxia da uda, ezer izatekotan. Literatura bezala.\nGizatiarra izango bada, baliagarri eta atsegingarri, zirkuitulaburraren eztanda behar du kanon lakarrak. Baita literaturan ere. Solemneegia da-eta ortodoxia.


Europako funtsetatik eratorritako diruaren %30 udaletara bideratu behar dela eta prozesua gardena izatea eskatu dute EH Bilduko alkateek - leihoa.info\n2020 December 11, Friday 2020 December 12, Saturday adminLeioa, Sarrera\nNagore Alkorta Azpeitiko alkateak eta Eudeleko lehendakariordeak eta Xabier Lertxundi Hernaniko alkateak eta Eudeleko zuzendaritzako kideak agerraldia egin dute, Europako funtsen inguruko jarrera azaltzeko.\nXabier Lertxundik azaldu du “next generation” europar funtsek helburu zehatz batzutk dituztela, zehazki, osasun publikoan inbertsioak egitea, trantsizio digitalari aurre egitea eta emergentzia klimatikoaren arazio larriari erantzutea.\nHernaniko alkateak esan duenez, EH Bilduk kudeatzen dituen udalerriek “urteak daramatzate ingurumen ikuspegitik lanean, datozkigun erronka handiei erantzukizunez eta kudeaketa eraginkorrez eusten diegula agerian geratu da berriki, Covid 19ak eragin dituen ondorioei aurrea hartu eta gure herrietako pertsona, enpresa zein elkarteen babeserako bitartekoak aktibatu eta kudeatzen aritu garenean; erantzukizun kolektibotik, pertsonen beharrei erantzuteko gestio eredutik”.\nKoalizio subiranistaren alkateak esan duenez, “dagoeneko gure herriei lotutako garapen maila desberdinean dauden 400 proiektu inguru identifikatu ditugu. Askotariko proiektuak dira, herrien izaera eta egoera kontuan hartuta proposatzen baititugu. Baina guztiek printzipio rektore komunak dituzte hizpide: ikuspuntu feminista, “naturari kalterik ez” printzipioa, enplegu duinaren bultzada eta “inbertsio publikoak, etekin publikoak” printzipioa.\nGaineratu duenez, elkarlanaren irizpideak kontuan hartzearekin, “tokiko erakundeetatik 12 ardatzetan multzokatzen diren 400 proposamen identifikatu ditugu, gure herriak, gure herritarrak zuzenean eragingo dituenak”. Multzoak honakoak dira: energia berriztagarrien garapenerako proiektuak; efizientzia energetikorako proiektuak; mugikortasun elektrikoa sustatu eta gauzatzeko proiektuak; ekonomia zirkularrarekin lotutako proiektuak; hirietako parke periurbanoak osatzeko proiektuak; industrialde eta lantegi kutsatuetatako eraberritzerako proiektuak; 1960-1970 hamarkadetako auzoen eraberritze proiektuak; hustutze bidean dauden eskualdeak biziberritzeko proiektuak; ur hornidura eta arazketa proiektuak; klima aldaketari eta biodibertsitate galerari aurre egiteko proiektuak; elikadura politikoei blotutako proiektuak; eta digitalizazioarekin lotutako proiektuak.\nEH Bilduk “Europako Funtsen %30 udaletara bideratu behar dela eta funtsen banaketarako estrategia guztion artean egin beharra dagoela” dio\nAzpetiko alkate eta EUDELen lehendakariorde den Nagore Alkortak, bere aldetik, “Next Generation EU” suspertze-planen lanketan, udalak protagonista izan behar dutela argi dugu EH Bildutik. Eta horretarako, haien lanketa egingo den Foro eta guneetan udaletako ordezkaritza anitz batek parte hartu behar du” esan du. “Horregatik, Europako Funtsen %30 tokiko erakundeek aurkztutako proiektuak finantzatzera jarri behar direla proposatzen dugu. Udalak ere parte zuzena izan behar dira gure herriaren hurrengo hamarkadak baldintzatuko dituzten etorkizunaren eraikuntzan”. Beraz, Alkortak uste proiektu hauen finantziazioa partekatua izang beharko dela, Europatik iritsiko diren funtsen bidez baina Nafarroako Gobernua, Eusko Jaurlaritza, Foru Aldundiak eta tokiko erakundeen bidez ere bai. Eta gaineratu du “erronka handi horiei aurre egiteko ezinbestekoa dela “erakundeen arteko elkarlana, eta zer esanik ez udalen parte hartze zuzena baita erabakiguneetan ere. Horretarako, Funtsen lanketa egin eta hartuko diren erabakiguneetako Foro eta espazioetan udalen ordezkaritza zabalak ere egon behar du.\nHala ere, “orain arte erabakigune horien inguruan egon den gardentasun faltak kezkatzen gaitu. EAJk ez ditu bete Eudelen eta euskal udal eta herritarren aniztasuna bermatzeko erakundearen zuzendaritzan hartutako erabakiak. Europako funtsen inguruko erabakiguneetan udalen aniztasuna errespetatzeko eta ikuspuntu desberdinak kontuan hartzeko, bileretan Eudeleko presidentea eta bi presidenteordeak joatea adostu zen. Baina akordio hori ez da bete. Eta ezin dugu ahaztu funtsen banaketarako ergileen arteko parte-hartze prozesuak abian jartzea ezinbestekotzat jo zuela Europako Batasunak berak”, adierazi du Azpeitiko alkateak.\nEH Bilduko ordezkariaren ustez, “Europako funtsen bidez aukera-leiho bat irekitzen zaigu herri honen etorkizuna marrazteko. Tamaina handiko erronka daukagu aurrean. Erronka horri herri bezala eta guztion artean egin behar diogu aurre, interes komuna lehenetsita, eta herri honetan daogen aniztasuna aintzat hartuta. Udalak dira herritarrengandik hurbilen dauden erakundeak eta herritarren beharrak gertutik eta hobekien ezagutzen dituztenak. Horregatik diogu Europako Funtsetatik eratorritako diru-sarreren %30 udaletara bideratu behar dela eta funtsen banaketarako estrategia herri bezala egin beharra dagoela, guztion artean”.\nHorregatik, Nafarroako gobernua, EAEko Aldundiak zein Eusko Jaurlaritza “zuzenean interpelatzen ditugu: herri bezala erronka handien aurrean gaudelako. Europako Funtsen bitartez, daotzen urteotako inbertsio politika nagusiak marrantuko direlako”.\nGehiengo politiko eta sindikalak “premiazkotzat” jotzen du egungo urruntze politikari amaiera ematea\nTeatro :: “Alpha” en Kultur Leioa


Maila handiko norgehiagoka izango dugu Belabietan - Lauburuke\nInteres handiena piztuko duen neurketa izango da, larunbat arratsaldean Ibarrako gotorlekuan jokatuko dena. Aragoiko Pinseque taldea etorriko da, kategoria honetan historikoa den taldea. Zirrara eta parekotasuna ikusiko dira hasiera batean, bi taldeak 36 punturekin berdinduta daude-eta; Alzira liderraren atzetik. Azken hiru jardunaldietan berdinketa egin ostean, Alfredo Hualderenak tituluaren lehian berriro engaiatzeko asmoz aterako dira kantxara.\nBisitariek ere, bere aldetik dena jarriko dute liderrari zelatan jarraitzeko. Aragoiarrek Areto Futbol nazionaleko Bigarren B Mailan zein zilar kategorian izan duten ibilbideagatik talderik ezagunenetako bat da, eta pasa den denboraldian izan ezik, txapelketetan okupatu ohi duten postuetara iritsi dira berriro. Azken titulua 2013-2014 denboraldian lortu zuten, igoera gauzatzea lortu ez zuten urtean. Egun, elkarrekin jokatzen urte asko daramatzan blokearekin eta harrobitik hartutako gazte abilekin osatua dago taldea.\nGaitasun horri egin beharko zaio aurre beraz, denboraldi guztian talde morea erakusten ari den bertuteak gailendu beharko duelarik. Pasa den asteko norgehiagoka zehatz-mehatz analizatu ostean, Alfredorenak kantxara ateratzeko gogotsu daude berriro, oraingoan zaleez inguratuta gainera. Harmailetako babesa garrantzitsua izango da jardunaldi honetan. Moreak hanketako nekeaz harago, jokalari gehienak prest izango dira larunbaterako; Zuhaitz ez da izango eta Andoni Agirrezabala berriz, minarekin jarraitzen duenez, azken unera arte zalantza izango da.\nIbarrako entrenatzaileak larunbatekoari buruz hauxe esan zigun: “Aurkari honek nola jokatuko duen aurretik jakitea zaila izaten da, bere arma nagusia jokalari batzuen kalitatea da-eta. Intentsitate eta kontzentrazio handienarekin egin beharko diogu aurre honi, gure armak dantzan jartzeko ondoren. Garaipena nahi eta behar dugu, gure helburuetara iritsi nahi badugu; gure zaleei poz bat eskaintzea espero dugu”.\n18:30ean izango da Belabieta kiroldegian\nOhiko moduan, norgehiagoka Klubeko Twitter bidez jarraitu ahal izango duzue\nEz ahaztu: LARUNBATA, OTSAILAK 9, 18:30ean.\nOharra: norgehiagokaren atsedenaldian, Leaburuko Ostatuk eskainita, bi lagunentzako bazkari bat zozkatuko da, klubeko bazkide guztien artean.


Abiñe - Wikipedia, entziklopedia askea.\nAbiñe Espainiako Alderdien Legea onartu ondoren Etxebarrian sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.\nPlataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 179 izan ziren boto nuluak, emandako botoen %32,43.


URRIA, MISIOEN HILABETEA | Caritas Gipuzkoa\nURRIA, MISIOEN HILABETEA\nUrria arrunt Misiolaria izaten ari da. Ez da egun bateko argia izango, hilaren 20an ospatuko den Domund-arekin. Hilean zehar kontzientzia bizia erein nahi da, hau da, gogoan izan, guztiok, misiolari izatera deituak gaudela.\nFrantzisko Aita Santuak bultzaturiko Amazoniako Sinodoa ospatzen ari da –7tik 26ra– non lurralde horren etorkizuna izango den hizpide. Zertarako? Besteak beste, Amazoniako Eliza biziaren presentzia aldarrikatzeko. Lurralde honek, 8 milioi kilometro karratu ditu, 33 milioi pertsona aterpetzen ditu, eta 200dik gora talde etniko ezberdin bizi dira bertan. Asko dago jokoan.\nGipuzkoako Elizak, hainbat ekimen eskutik, bi gertaera horiekin bat egin nahi du.\nAlde batetik, Ines Arango, Kolonbiako kaputxinoa, eta Alejandro Labaka, Ekuadorreko Amazoniako gotzain beizamarraren inguruan antolaturiko 'Bizitza Amazoniaren alde' argazki erakusketa. Irudiak hilaren 15etik 30era bitartean egongo dira ikusgai Donostiako Kaputxinoen elizan.\nInes eta Alejandro ezagutzeko, denboran atzera egin behar dugu. Duela 32 urte, biak, lantzaz hil zituzten, petrolio-langileekin nahastu baitzituzten. Ines eta Alejandro petrolio-konpainien eta Ekuadorreko herri indigenen artean bitartekari lanetan ari ziren. Bien helburua Tagaeritarren komunitatea babestea zen.\nHorrez gain, Donostiako Kaputxinoen elizako Asis topaguneak, urriaren 17 eta 24an, arratsaldeko 19:00etatik aurrera, bi ekimen interesgarri aterpetuko ditu.\nUrriak 17, osteguna: “Lurraren hauskortasuna (mahai ingurua).\nUrriak 24, osteguna: “Bizitza Amazoniaren alde” (bideo foruma).\nEkitaldi sortaren baitan, lehengo urriaren 19an, larunbata, Urrestilla eta Beizama arteko mendi martxa egin zen. Azken herri honetako semea zen Alejandro Labaka.\nZortzi kilometro inguruko paseotxoa, goizeko 10:00etan hasi zen. 13:00etan, Eukaristia ospatuko zen, eta ostean, lagunarteko bazkaria. Bertan, zer kantatua izan zen, Anjel Mari Peñagarikano, bertsolaria, eta Jon Lasa, musikaria arituko baitziren.


Ahultasunak hainbat robot industrialetan | BCSC - Zibersegurtasun Euskal Zentroa\nAhultasunak hainbat robot industrialetan\nArgitalpen data: 2020/06/25\nMiR100, versiones 2.8.1.1 eta lehenagoko bertsioak;\nAlias Robotics-eko hainbat ikertzailek eta Joanneum Research-ek 14 ahultasunen berri eman dute, 7 larritasun kritikokoak, 5 altukoak eta 2 ertainekoak, Mobile Industrial Robots A/S, EasyRobotics, Enabled Robotics eta UVD Robots-en hainbat produkturi eragiten dietenak.\nErasotzaile batek ohartarazpen honetan azaldutako ahultasunak balia litzake honako ekintzak egiteko:\nkredentzialen erabilpena testu lauan,\nbaliabideen agerpena testuinguru desegoki batean,\nfuntzio kritikorako autentifikazio falta,\ninformazio sentikorraren zifratze falta,\ninformazio sentikorraren agerpena baimendu gabeko erabiltzaile bati,\npasahitzetarako zifratze ahula,\nosokoen bufferraren gainezkatzea,\nsarrera datuen baliozkotze okerra,\nelementu osagabe baten kudeaketan akatsa,\nlehenetsitako baimen okerrak,\nsegurtasunean konfiantza informazio gabeziaren bidez,\nsarbidearen kontrol desegokia.\nLarritasun kritikoko ahultasunak azaltzen dira jarraian:\nMiR-en (Mobile Industrial Robots) hainbat produkturen kontrol panelera sarbidea lor daiteke IP helbide bat erabiliz testu lauan. Hori baliatuz erasotzaile batek robotaren kontrola har lezake urrunetik, MiR-ek sortu dituen lehenetsitako erabiltzaile interfazeak erabili, autentifikazioa ezabatu eta sare eskaerak zuzenean bidali. Ahultasun horretarako CVE-2020-10270 identifikatzailea erabili da.\nSegurtasun PLCrako pasahitza lehenetsitakoa da. Hori baliatuz manipulatutako programa bat karga liteke PLC horretan, eta horrela objektu bat robotetik gertuegi dagoen kasuetarako larrialdiko geldialdia desgaitu egingo litzateke. Laser eskanerraren konfigurazioa ere kaltetuta gerta liteke. Ahultasun horretarako CVE-2020-10276 identifikatzailea erabili da.\nAPI RESTerako sarbide tokenak web interfazerako publikoki eskuragarri dauden lehenetsitako kredentzialetatik zuzenean ondorioztatzen dira. Baimendu gabeko erasotzaile batek kredentzial horiek erabil litzake tokena kalkulatzeko, eta API RESTarekin interaktuatzeko datuak iragazi, gehitu edo ezabatuz. Ahultasun horretarako CVE-2020-10275 identifikatzailea erabili da.\nMiR flotako hainbat produktu WiFi MiR (Access Point) moduan aurrekonfiguratuta daude, ondo ezagutzen diren eta oso zabalduta dauden kredentzial batzuekin (SSID eta pasahitza), aspaldiko erabiltzaile gida eta eskuliburuetan jasoak. Ahultasun horretarako CVE-2020-10269 identifikatzailea erabili da.\nMiR-en robot batzuek ROS-en (Robot Operating System) pakete lehenetsiak erabiltzen dituzte, eta konputazio grafikoa inolako autentifikazio motarik gabe erakusten dute. Hori baliatuz haririk gabeko eta kabledun sareetara sarbidea duten erasotzaileek robotaren kontrola har lezakete arazorik gabe. CVE-2020-10269 eta CVE-2020-10271 ahultasunekin batera baliatuz, akats horrek ahalbidetzen du asmo gaiztoko eragileek robota beren nahierara erabiltzea. Ahultasun horretarako CVE-2020-10272 identifikatzailea erabili da.\nMiR-en hainbat robotek ROS-en (Robot Operating System) pakete lehenetsiak erabiltzen dituzte, eta horiek konputazio grafikoa sare interfaze guztien agerian uzten dute, haririk gabekoak nahiz kabledunak izan. CVE-2020-10269 bezalako beste akats batzuekin batera baliatuz, kalkulu grafikoa haririk gabeko sareetatik ere eskura daiteke eta berarekin interaktuatu. Hori baliatuz asmo gaiztoko operadore batek ROSen logikaren kontrola har lezake eta, ondorioz, robot osoarena. Ahultasun horretarako CVE-2020-10271 identifikatzailea erabili da.\nMiR robotaren kontrolatzaileek (konputu unitate zentrala) Ubuntu 16.04.2 erabiltzen dute sistema eragile modura. Horrek segurtasun akatsak ditu, esate baterako erabiltzaileek beren sarbidea eskalatu ahal izatea emana zitzaien mailatik gora fitxategiak sortuz, sarbide lasterketa egoerak, hasierako direktorioaren konfigurazio ez-seguruak eta Zerbitzuaren Ukapen (DoS) erako erasoak ahalbidetzen dituzten balio lehenetsiak. Ahultasun horretarako CVE-2020-10279 identifikatzailea erabili da.\nLarritasun altu eta ertaineko ahultasunetarako honako identifikatzaileak erabili dira: CVE-2020-10273, CVE-2020-10274, CVE-2017-18255, CVE-2017-7184, CVE-2020-10280, CVE-2020-10277 eta CVE-2020-10278.


Game Beat hortzak guztiei! Online. Play for free\nGame Beat hortzak guztiei!\nPlay jokoa Beat hortzak guztiei! Online:\nGame Description Beat hortzak guztiei!\nJokoa breakout motaren arabera, baina horren ordez hutsal kaxak hortzak kolpatu askoz ere gehiago interesgarri eta dibertigarria da. . Play jokoa Beat hortzak guztiei! konektatuta.\nTekniko jokoa Beat hortzak guztiei! ezaugarri\nGame Beat hortzak guztiei! gehitu: 27.12.2010\nJokoa jokatzen: 8131 aldiz\nBezalako jokoa Beat hortzak guztiei! Jokoak\nTorreta Defentsa 2\nMan-Box 2 - Bigarren zati\nGremlins sua: Gabonak edizioa\nDeskarga jokoa Beat hortzak guztiei!\nEmbed Joko Beat hortzak guztiei! zure web orrian:\nBeat hortzak guztiei!\nJokoaren txertatu Beat hortzak guztiei! zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Beat hortzak guztiei! , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Beat hortzak guztiei! -rekin, baita ere, jokoa jokatu zen:


Martxoaren 3ko biktimen testigantza Euskadi Irratian\n'Lehentasuna errudunak auzitara eramatea da, erregearengandik hasita'\nMartxoaren 3ko gertakarien 40. urteurrenean, egun horretan Zaramaga auzoan zeuden bi biktimen testigantza entzun dugu 'Faktoria'n.\nLander Garcia: 'Egiteko asko dago martxoaren 3aren inguruan'\nMartxoaren 3ko web-gune berezia\nGasteizen martxoaren 3an gertatutako sarraskien 40. urtemugan, bertan egon ziren Josu Ormaetxea eta Bego Oleaga eta Pedro Mari Martinez hildakoaren iloba izan ditugu gonbidatu ‘Faktoria’n.\n“Sarraskia da hau”, “ mila tiro baino gehiago bota ditugu”. 1976ko martxoaren 3an Espainiako Polizia Armatuaren barne komunikazioko elkarrizketetan horrelakoak entzun zitezkeen.\nHiru hilabete greban igaro ostean, Gasteizeko 5.000 langile inguruk asanblada antolatu zuten Zaramaga auzoko San Frantzisko elizan. Asanblada hasi aurretik, eliza inguratzen duen plazan zeuden langile eta grebalariak. Poliziaren sirena-hotsak entzun bezain pronto, elizara sartu eta pilatzen hasi ziren langileak.\nUne horretan, Pedro Mari Martinez Ocio Zaramagako etxebizitza batetako bosgarren solairuan zegoen Inma bikotekidearekin. Bertan zeudenen oihuak entzunda, balkoira irten zen bikotea eta poliziaren lehen kargak ikusi zituzten. Pedro Mariren bi anaiak San Frantzisko eliza inguruetan zeuden eta gertatuko zenaren beldur, plazara jaistea erabaki zuen. Etxetik atera eta elizara gerturatzean, polizia batek bost metrora egin zion tiro eta bertan hil zen. Honela kontatu digu ‘Faktoria’n Naroa Martinezek bere osaba hil zuteneko unea.\nJosu Ormaetxea Zaramaga auzoan zegoen 1976ko martxoaren 3ko goizean. Poliziaren bertsioak dionaren kontra, Josuk tiroketak goizean hasi zirela nabarmendu izan nahi du ‘Faktoria’n. Izan ere, goizean tirokatu zuten Josu Ormaetxea masailean. Gainera, poliziaren barne komunikazioko audioetan 1.000 tiro bota zituztela entzun daitekeen arren, 2.000 tirotik gora izan zirela esan digu Josuk. Zaurituen kopuruan ere, bertsio ofiziala gezurtatu nahi izan du. Berak argitu digunez, 100 lagun inguru zauritu zituzten balaz, eta jipoi eta gasen ondorioz zauritutakok 1.000 inguru izan ziren.\nBego Oleaga eliza barruan zeuden 5.000 lagunetako bat da. Biziki gogoratzen ditu kaletik zetozen bala-hotsak eta oihuak. Jendea aztoratzen hasi zenean, elizatik irteteko premia sentitu zuen Begok. Baina, ‘Faktoria’n kontatu digunez, ezinezkoa zen poliziak jaurtitako gasekin ezer ikustea. Onik ateratzea lortu zuen arren, ez zaizkio errez ahaztuko bertan ikusi eta entzundakoak.\nMartxoaren 3ko gertakizunetatik 40 urte pasatu diren honetan, Maria Servini epaile argentinarraren esku dago kasuaren ikerketa. Ustezko arduradunak bilatzeko prozesua hasita badago ere, Gorka Urtaran alkateak aurrerapausoa eman nahi izan du. Izan ere, bestelako alderdien babesa lortuz gero, gertakizunen ustezko arduradunen kontrako kereila jartzea proposatu du egunotan.


Mugitu!Mugimenduak /Argazkia: Ekinklik (CASTELLANO)\nUrtarrilaren 29an goizeko 11etan Mugitu! Mugimenduak Italiak Iruñean duen kontsuletxean ekintza bat burutu du. AHTri desobedientzia aldarrikatzen duen ekimen honen bi partaide kontsuletxeko balkoira igo eta pankarta bat zintzilikatu dute Val di Susako AHTaren aurko mugimenduak pairatzen duen errepresioa salatzeko, azpiegitura honen aurkako bi bandera paratzen zituzten bitartean. Bukatzeko, mastan zegoen italiako bandera bildu eta bere ordez AHTaren aurkako bandera zintzilikatu dute, Italiako iparrean dagoen ibar honetakoa. Italiako kontsula ekintzaz ohartu eta balkoira atera da; ekintzaileen aurrean polizia nazionalari deitu dio, esku har zezan eskatuz. Behin ekintza amaituta, ekintzaileak desagertu egin dira polizia nazionala iritsi baino lehen. Polizia nazionalaren komisaria kontsulatutik 100 metro eskasera dago.\nEkintza honen helburua Italiako estatuak Val di Susan AHTren oposizioaren aurka burutzen ari den errepresio polizial-judizial bortitza salatzea izan da, eta, aldi berean, Euskal Herriko AHTren aurkako mugimenduak borroka eredugarri horrekin elkartasuna adieraztea. Azpimarratu behar da une honetan azpiegitura horren aurka borrokatzeagatik kartzela zigorrak betetzen ari diren bi emakume aktibistak gose greba egiten ari direla.\nEkintzaren agiria beherago\nAL DI SUSAREKIN ELKARTASUNA. AHTa EZ DA PASATUKO!\n– Duela gutxi, 2 urte eta 9 hilabete arteko 32 zigor irmo ezarri dira obrak okupatzeagatik, agintaritzaren aurkako atentatuagatik eta erresistentziagatik akusatuta.– Ehunka pertsona epaiketaren zain daude.\nAcción, AVE, Euskal Herriak, euskaraz, Italia, TAV, Val di Susa


amaia | Mondraberri Arrasateko Ataria\nArrasate Rugby Taldearen 50. urteurrenean, komiko ezagunak ‘La nueva normalidad’ monologoa eman du Amaia Antzokian. Aipatzekoa da ere ARTko Herensugeek, hau da, beteranoen taldeak, 25 urte eginak dituela. Ekitaldi umoretsua Amaia Udal Antzokian izan da.\nPOTX eta LOTX emanaldiaren sarrerak eskuragarri\nDatorren martxoaren 1ean, Amaia Antzokian izango den POTX eta LOTX haur antzerkirako sarrerak DOAN izango dira, eta eskuragarri daude interneten, www.arrasate.eus orriaren bidez: "Potx eta Lotx pailazo talde bat da. Antzerkia, dantza eta musika uztartzen dituzte gure ikuskizunek. Pailazo klasikoaren umore kutsuaz osatzen dira gure esketxak."\n‘Lubaki lainotsua’ antzezlana izango da gaur Amaia antzokian\nMondraberri - 2022-01-16 0\n‘Lubaki lainotsua’ antzezlana izango da gaur arratsaldean. Helduentzako pentsatuta dagoen ekimena da eta AXT Teatroren eskutik dator Amaia Antzokira. Sarrerak, hamar euroko prezioa dute. Honetaz gain, antzezlana arratsaldeko 19.30-etan hasiko dela adierazi dute antolakuntzatik.


Susa literatura - Basilika\nSusa 83-86 10\nIrulegiko basilika zoragarria martxan jarri zen mementoan, pozezko oihu luze batzuk entzun ziren Euskal Herri osoan. Beso eskaintzak herri guzietarik etorri zitezkeen, bat batean, irratiek berriak zabaldu orduko. Lehen astean berean zazpi mila langile, emazte eta gizon, hartuak izan ziren. Xomajia ezagutu zutenek plazer handirekin ikusi zuketen, basilikaren ekintza hori: azkenean, hilabetea berrehun liberarekin nola bukatuko buruhaustearekin fini! Mirakuluak mirakuluak dakarzki...\nBiharamonean berean leku saindu horretako etxeak xinaurri langile lasaiez bete ziren: ospitaleetan medikuak eta infirmertsak hasi ziren atzerrietarik jin erien artatzen, denek beren diplomak bazituzten; hoteletan, sehiak milaka, kozinerrak, estandardistak eta Pariseko euskaldun ostatuetan hainbeste ibili zerbitzari ttattardunak; joko kasinoetan grupier delakoak, eta putaetxeetan neska beltzaran lirainak galtza xuri resillekin, irri hitzemankorrak ezpainetan. Irulegin populu langilearen izerdia bazarin. Zoriona hondarrean. Zazpi mila jende horiek bederen soldata segurtatua zuten, bulta batentzat.\nHilabetero soldata erdiesten dutenek salgai diren gauza ainitz eros dezakete, beraz borrobilketaz, komertzioa eta herriko industria soila aberasten dute.\nBarre eta Delors ministroek, lehenago, ez zuten hain aise zuzendu Frantziako ekonomia. Erran dezagun ere, ministro horien lan bakarra aberatsak aberastea izan zela. Besterik gabe... Baina Irulegin isurtzen ari zen diru uharrak herritarrak oro bustitzen zituen. Zinez, Euskal Herri hau paradisu idiliko bat zen/da...\nGeroxeago, bazetozen jendeen kopurua begiratuz, Diputatuak pentsatu zuen behar zela Puyootik Donapaleun gaindi pasatuko zen trenbide bat eraiki, Irulegi eta Baigorriraino. Linea horren auzoko laborariek, urririk eman zituzten trenbidearen egiteko, lur puska batzu. Horretarako ere bost ehun langile hartuak izan ziren, eta bi astez Puyoo Irulegiri lotua zen burdinkiz. Oraindik, T.G.V. tren laster moderno haietarik bat ezarri zuen Trenen Pariseko Buruzagitzak, kukuaren kantuen erdian altzeiruzko txori baten txistu arinak entzuten dira.\nFrantxix Kaskarro izan zen Irulegiko lehen mirakulutua. Oroitzen zarete, agian, nola simulatua gertatu zen mirakulu hori. Geroztik, ez dakit zenbat mila jende joan diren beren etxe eta herrietara, zeinek bista aurkiturik, zeinek mintzatzeko ahalak eskuraturik, zeinek entzutekoa, zeinek zangoen gainean ibiltzekoa, zeinek azkenean buruko minak sendaturik. Fedea handiagotuz bazihoan. Ordea, hau propaganda hutsa baizik ez da, azter dezagun mamia: egia ez da, dudarik ez, hain sinplea!\nHona beraz: eri bat, Irulegira otoitzez heldu delarik, bere sendatzearen grazia Ama Birjinari galdegiteko, segidan sartzen da ospitalean eta Iñaki Karrakoilen eskuetan dago. Itzul gaitezen iraganaldira, molde hori zintzoago agertzen bait zaigu. Kuku!... Iñaki Karrakoil medikua abila zen, berak asmatzen zituen erremedio diabolikoak; eriak lotan zeudelarik, edo ahoan, edo sudurrean, edo ipurdi ziloan sartzen zizkieten, bortxaz. Biharamonean Ama Birjinaren aintzinean belaunikatzen ziren, bai paralizatuak ere, eta deika hasten. Otoitzaren ondotik, basilikan, Kepa Oihenartek kanta arazi meza entzuten zuten, ostia hartzen etab., joaten ziren mainuetara.\nMainuetan, hamar bat mutiko lerden, hor zeuden beren lana zeinek hobekien betetzeko xedearekin. Martikorena familiaren kantu famatuenak abesten zituzten goizetik arrats, non ez zuten estereo katenan Itoizen, edo Zaramaren, edo Hertzainaken, edo Sid Vicious delakoaren diska zahar bat, ildoak higatu arte pasatzen. Beraz airoski ari ziren... Batzuek «Gure Irratia» eta «Irulegi Irratia» ezkutatzen zuten, besteak «Argia» edo «Susa» irakurtzen ari zirela. Euskal kulturan mainatzen ziren, mainu sainduetako lankideak. Esplika dezagun mainu horien konposaketa biologikoa: Baigorri aldeko lur gorriz osatuak ziren, haietan zizare lodienak barnean emanez, ezen zizarean bait zegoen Ama Birjinak eman sendatzeko indarra... Eriek behar zuten salda berezi horretan bi oren gelditu, zizareak sudurretik, belarrietarik, ahotik, uzki zilotik eta gorputzeko beste toki ireki guzietarik sartu arte... Kura hori finitzeko, lurrez hantu zizare malats lodiren bat jan behar zuten, Elorri «zenak» bere denboretan egin zuen bezala...\nMainuetako langileen lana zen, zizareak, eri sendatuen gorputzetarik aliketekin kentzea. Beren lan tresnak ez zituzten hondatzera utzi nahi, gero. Ohartu ziren, zizareak, beren forma itsusiagatik, abere endelgatsuak zirela. Nekadura handiko gauetan, langileak zizareekin ari ziren solasean... Paria dezagun, mirakuluak, desgustuak eta gohaindura zahar batek bultzatzen zituela. Horregatik, Lurdeseko ura arras motela zen, eta dudarik gabe horrek zegien Lurdesen hain mirakulu guti obratzen zela, azken urte hauetan...\nIrulegin sendatuek, kura bukatu eta, Ama Birjinaren harri tailuaren aintzinean, sendatzearen prozesoaren sekretua gordeko zutela hitzematen zuten. Halatan, fidelek ez zekiten nola gertatzen ziren Irulegiko sendaketa oparoak. Eta hobe zen haientzat, zeren zeozer ikasten baldin bazuten, segur gaude, nahiagoko zuketela itsu, edo paralizaru gelditu, zizareak desgraziaz irentsi baino. Segur gaude!\nAnartean, Jon Kapagorrik eta Kepa Oihenartek dosier mamitsu bat muntatu zuten, Erromara Aita Sainduari bidaltzeko, lehen bait lehen naski. Bi mutiko hauek presatuak ziren; Elorri, goizegi hila, beatifikatzeko paper eta dokumentu guziak bildu zituzten. Holatan, berrehun kilo paper igorri zituzten Erromara, Baionako apezpikuaren baimenarekin, transport en gros zegien kamioi handi batean.\nAita Saindu polones kanutozaleak paketa hori eskuratu zuenean, irri egin zuen. Bere lege-kanoi dotore armada beltzari afera horretaz ongi okupatzea eskatu zion. Bazekien Aita Sainduak, Kepa lagundu behar zuela. Marzinkus kardinaleari erran zion Banku Batikanoko kutxa azkarretan, lotan zeuden bi urre puska pisu eraman araztea, mahai pez, komunismoaren kontra borrokatzeko, Irulegiko santuario berrira. Marzinkus delakoak obeditu zuen, hau ere amerikano izanez geroz, antikomunista amorratua bait zen. Urre pila horrekin batera, gutun bat igorri zuen Erromako apezpiku polakoak:\n»Zure dei hunkigarria eskuratu dut duela aste bat, eta espero dut, agian, luzapen hau barkatuko didazula. Lan frango ukan dut, ezen frantses presidentea errezebitu bait dut, eskola laikoen eta eskola libreen arteko borrokaz mintzatzeko. Erran diot zer egin behar zuen: lehenik eskola laikoak debekatu eta gero, eskola libre katolikoei eman diru guzia. Eskola libreak bait dira komunismoaren kontrako gudukari zintzoenak eta indartsuenak. Bestalde, egun berean Le Pen Europako diputatua ikusi nuen hemen. Zein gizon xarmanta, gozoa, elekaria, horrek merezi duen errespetua handia da. Badaki musulmano eta komunistekin nola jokatu behar den: beren armekin, erran nahi baita bortizki... Nire konfiantza osoa eman diot. Baina ez dizut horregatik bakarrik idazten: zera, Elorri gaixoa, ahal bezain laster beatifikatuko dugu. Eta heldu den urtean nihaur joango naiz Irulegira Elorri, sainduen lerroetan, jartzen dugula munduari agertzeko... Bestalde marixuana puska bat (hamar kilo) igortzen dizut, urre pila hauekin. Bon, arren, laster arte beraz, Kepa nire hiltzerainoko adiskidea!».\nJon Kapagorrik eta Kepa Oihenartek gutun hau irakurtu zutenean, beren artean pentsatu zuten Aita Sainduak burua arras galtzen ari zuela. Segidan, autoa harturik, Luzaidera Joan ziren Elorri alias Gloria Patxarani berria emateko. Arnegiko mugan, gin-kas aberats bat edan zuten, zintzurra lehorra zutelakoan.\nElorri arrunt aldatua zen, zinez emaztetua: bular lodiak, ezpain gurintsuak eta gantza gerrian borrobilkatua. Irriz karkaraka hasi zen bere bi konplizeak ikustearekin, tabakoak horitu hortz zabalak erakutsiz. Luzaiden, Gloriak, putaetxe bat zatxikan, eta afera asko zegien, bereziki jakiten zuelarik kontrabandistek zerbait egin behar zuten gauetan espainol eta frantses muga-zaindariak bere etxe berezira gonbidatuz, gaua kanpoan baino goxokiago pasa zezatentzat. Eta beti erreusitzen zuen, halatan muga finkorik ez bait zen euskaldunentzat. Etxe horretan erabiltzen zituen neskak Asiatik etorri bot-people haietakoak ziren gehienak: txikiak, beltzaranak, umilak eta erdal hizkuntzarik uler ez zezaketenak. Euskara gau-eskoletan (zeinetan barkamendurekin?) ikasia zuten...\nKonprenitzen duzue orduan nola hartu zuen, Erromatik bi mutikoek ekarri beatifikazionearen berri traketsa. Apez horiek astoak zirela erran zuen, bihotzetik atera oihu baten gisa. Aita Sainduak eman urre brika bat ukan zuen, eta bere bi lagunei neska asiano pulposaren bat hauta zezaten eskaini zien. Jon eta Kepak bat bientzat eraman zuten, gaineko gela arros batetara. Gau guzian ontsa jostatu eta jokatu ziren hirurak, homo eta heteroen sexual manerak oro aztertuz. Mi Lin (neskaren izena da) ohean tripaz gora etzana zegoen, Jon Kapagorri barnean zuela, bizkitartean Kepak Joni bere makila ferratua ipurdi ziloan sartzen ziola. «Goiti eta beheiti badabilazu oi beti» dio Ziberoko Kantu zahar batek; hor ere Luzaideko mihiseen artean, gorputz meta izerdiz trenpatuak era berdinean bazebiltzen...\nBortxatua naiz moralik gabeko istorio horiek kondatzera, egiak bere bidea baduelakoan, eta istorioa gustokoa ala ez ukanikan, jendeei erran behar da: hau dena egia baino gehiago bait da! Hona datozen lerroetan Luzien famatuak, Luzaideko lizunkeri zentrotik hain urrun, Irulegin zeruari hain hurbil, hango laborari trastu bati bildu solasak:\n— Errazu baduzue xantza, Irulegin bizitzeaz?\n— Bai, alde batetik suerte handia da guretzat diru freskoa sartzen bait da gure moltsetan, baina beste aldetik desplazer bat, gure lehenagoko pobreziak uzten zigun trankiltasuna joan bait zaigu. Nik segur bizitzeko lasaitasun hura nahiago dut oraino...\n— Halere, bizitza kanbiatu zaizue, atzerrietako jende gehiago topa dezakezuelakoan, ala hori ere gaitz bat bezala nabaritzen duzue?\n— Gaitz bat dela, ez dut osoki erranen, ez da ordea arras ongi bat: gaurko pelerinoak atzoko turista zikinak bezala ibiltzen dira, iduritzen zaie hemen zernahi egiten ahal dutela, herrialde konkistatu batetan aurkitzen direla; behin, sendatu paralizatu frantsesez mintzo zen batek, plazako ostatuko Maritxu biolatu zuen, ez osoki, kasik, beharrik Etxebarneko Pettan etorri zen, eta frantses hari indarrak moztu zizkion. Badakizu, Luzien, banuke horrelako istorio zikin frango «Gure Irratia»n eta Irulegikoan kondatzeko...\n— Orduan, zu ez zara sobera ados orain Jon Kapagorrik segitzen duen politikarekin?\n— Pentsemazu Luzien, nik azken bozkaldietan ez nuela batere komunista xanfarin horrentzat bozkatu, usaian bezala Itospe bankero xuriari emana mien botza. Hark, Itospek, ez zuen deus onik egiten Euskal Herriaren alde, baina hau on gehiegi egin nahiz gaizki askotara lerratzen da, eta herria, bere diputatuarekin batera.\n— Zer muntatuko duzue?\n— Ba, asmatu dugu atzo arratsaldean Komite Anti Amabirjina bat muntatu behar genuela, ostatu berdinean biltzen garen lagun batzuren artean. Agian Jon Kapagorri diputatuak gure karrasiak entzunen ditu. Bestela Komite berri horretaz mintzatzen adituko du, gero ere...\n— Déclaration de guerre honekin uzten zaitugu adiskidea, eta mila esker denetaz.\n— Bai mila esker zuri...\nBasilikaren inguruan hedatu fedearen komertzioek ekologisten eta «laborariak beti petzero» leloarekin bat datozenen artean iskanbila sortzen zuten. Baina, erran dezagun, Komite Anti Amabirjina horrek bi egun baizik ez zuen iraun: Jon Kapagorrik bi milioi berriko txeke bedera eman zien talde horretako hamar partzuerei. Isilik eta kitto!


Skei bakailaoa: Norvegiako nomada iristen da gozatzeko errezetekin | Consumer\nSkei bakailaoa: Norvegiako nomada iristen da gozatzeko errezetekin\nZuria eta sendoa, arrain basati honen haragia gastronomiaren luxua da\nEgilea: Peio Gartzia 2018-ko otsailak 28\nNeguaren amaieran skrei bakailaoaren denboraldia hasten da, Norvegiako bakailao nomada esan nahi duen hitza. Arrain hori oso preziatua da; izan ere, urtero egiten duen ibilbide luzean muskulatura garrantzitsua egiten du, eta Lofoten uharteetara iristen da, han ugaltzen baita. Ahalegin horren ondorioz, haragi zuri eta sendoa lortu du, gastronomiaren luxua. Artikulu honetan ideia batzuk ematen dira prestatzeko.\nItsasoaren produktu zoragarri hau era askotara presta daiteke: bakailao-errezetarik tradizionalenetatik hasi eta prestakin modernoenetara, goi-sukaldaritzaren ukituekin. Behin probatu baino ez dugu egin behar arrain horren kalitateaz eta eskaintzen dituen sukaldaritza-aukerez jabetzeko.\nGarrantzitsua da bakailao freskoa gazitzea zaporea har dezan. Krei bakailaoa gazitzeko modurik onena gatz bat ur izoztua litro bat eta 100 gramo gatz prestatzea da. Bertan, solomoak 15 minutuz sartu behar dira eta, atera ondoren, sukaldeko paperez lehortu eta jakiak prestatzeko gorde.\nSkei bakailaoa barazki eta perretxikoekin labean\nLehenik, moztu bakailao-solomoak erraziorako eta koipeztatu bi aldeetatik oliba-olioarekin. Bota pixka bat itsaspenaren aurkako zartagin batean, itzuli eta itzuli, arrainaren azala zigilatzeko. Eta, ondoren, labean 200 ºc-tan sartu behar dira zazpi minutuz, edo bakailaoa prestatu arte.\nBestalde, barazki salteatu bat prestatu behar da. Horretarako, zartagin bat sutan jarri, oliba-olio pixka batekin, baratxuri xehatuarekin eta tipulina juliana eran (xerra meheak). Tipulina ia urraburua denean, kalabazin bat gehitzen da, xafla finetan moztua, azenarioa zerrendatan, porru-kimuak bastoietan eta, zatitxotan, perretxiko askotarikoak. Salteatu pare bat buelta salteatuari, eta gatz-puntuan jarri. Bakailao-solomoak barazki salteatu honekin batera zerbitzatzen dira. Osasuntsua, sinplea eta bikaina.\nSkrei bakailaoa panadera patatekin eta alioli saltsarekin\nBakailaoa solomotan zatitu, azalik eta arantzarik gabe, eta labe-erretilu bat olioarekin igurtzi. Han, patata zurituak eta xerratan moztutako xerratan moztutako patatak jartzen dira, xerra meheetan zatitutako tipulina batez, eta erretilu osoa estaltzen dute. Olio eta gatz pixka bat ere gehitu behar da patata eta tipulina gainean.\nAldez aurretik berotu labea 200 ºc-tan hamar minutuz, azpila patatekin sartu eta 20 minutuz utzi. Denbora hori igaro ondoren, labeko erretilua atera eta bakailao-solomoak patata-gainean jartzen dira. Berriro ere, sartu erretilua labean 20 minutuz, eta kito! Errezeta hau alioli saltsa pixka batekin zerbitzatzen da lagun gisa.\nBakailao-solomo errea zartaginean barazki- eta onddo-risottoaren gainean\nLehenik eta behin, barazkien eta onddoen risottoa prestatu behar da, horixe izango baita plateraren oinarri krematsua. Horretarako, laukitxotan tipula bat eta baratxuri-ale bat moztu behar dira pistorako bezala, eta lapiko batean oliba-olioarekin frijitu. Egosi ondoren, onddo garbiak eta zatituak gehitu behar dira zainzuri berdeen zurtoin batzuekin (zati samurra bakarrik), eta puntak gorde. Barazki guztiak sueztitu eta 100 gramo arroz gehitu, minutu batez, frijituaz blai dadin.\nBarazki-salda bat erabiliko da (salda bikoitza, arroza baino), eta, noizean behin, berotu egin behar da, arroza saldarik gabe gera ez dadin. Egosketa hori su baxuan eta 16 bat minutuz egingo da. Azken momentuan gatz-puntuan jartzen da, eta gazta birrindua eta esne-koilarakada likido pare bat gehitzen zaizkio. Horrek itxura krematsua emango dio arrozari (arroza apur bat loditu behar du).\nRisottoa berehala zerbitzatu behar da, pausatu gabe, krematsutasuna desagertu eta lehortu egiten baita. Beraz, prestatzen den bitartean, skrei bakailaoa prestatzen da. Horretarako, lau bakailao-solomo oliba-olioarekin igurtzi. Zartagin bat berotu, eta han solomoak egiten dira larruazalaren aldetik hiru minutuz. Buelta eman eta beste bi minutuz egosten dira, solomoaren lodieraren arabera. Bakailaoa zartaginetik atera eta leku epel batean pausatzen utzi.\nBitartean, zartagin horretan bertan, bakailao-puntak eta onddo-laminak salteatu, bakailaoaren zukuak aprobetxatuz. Txakolin ukituarekin lurrintzen da eta gatz apur bat gehitzen zaio.\nPlatera aurkezteko, barazki eta onddoen risotto-oinarria egiten da. Arrozaren gainean skrei bakailao-solomoa jartzen da. Amaitzeko, zainzurien eta onddoen zurtoinak erabili. Ondoren, tipulin ukitu bat eman eta zerbitzatzeko prest dago!\nbakailaoa errezetak janaria prestatu Pescado-eu\nBakailao-solomoa escalivada krematsuaren gainean


Warning: preg_match(): Compilation failed: group name must start with a non-digit at offset 8 in /home/joxe/onenak/includes/MagicWord.php on line 872\nWarning: preg_match_all(): Compilation failed: group name must start with a non-digit at offset 4 in /home/joxe/onenak/includes/MagicWord.php on line 846\nWarning: Invalid argument supplied for foreach() in /home/joxe/onenak/includes/MagicWord.php on line 847\nWarning: preg_replace(): Compilation failed: group name must start with a non-digit at offset 4 in /home/joxe/onenak/includes/MagicWord.php on line 851\nAzala-en iturria ikusi - Euskal blogosferako urteko onena\nAzala-en iturria ikusi\nEuskal blogosferako urteko onena(e)tik\nOhitura onak ezin dira alferrik galtzen utzi, eta hori dela eta '''urteko euskarazko ekimenik onenak''' aukeratzeko prozesua jarri dugu martxan. Horrela, '''urteko sei ekimenik onenak''' ezagutzeaz gain, urte osoan euskaraz sortu diren proiektuen inbentario txukun bat egin dezakegu guztion artean.\nErraz-erraza da, eta edonork parte har dezake...\n==Nola parte hartu==\n* lehenengo eta behin, hautagaiak proposatu behar dira. Horretarako, [[sei@2012]] orrian sartu eta editatzea besterik ez dago. Horretarako azken eguna: '''2012ko azaroak 25'''.\n* gero, zerrenda osoa ikusi eta urteko sei ekimenik gogokoenak bozkatu beharko dituzu '''[http://www.teknopata.net teknopata.net] blogean'''. Horretarako azken eguna: '''2012ko abenduak 5'''\n* azkenik, eta hau berria da edizio honetan, '''[http://www.durangokoazoka.com/ DURANGOKO AZOKAn] izango den sari banaketan''' parte hartu ahal duzu. Ekitaldi eta sari xumeak izango dira, baina sarean hara eta hona gabiltzan euskaldunak desbirtualizatzeko sekulako aukera polita izango da. Sari banaketa '''2012ko abenduaren 7an''' izango da. Bazatoz? ;-)\n==Nolako proiektuak aurkez daitezke?==\nBasikoki, 2012an sarean (gutxienez) euskaraz ikusi eta gustatu zaizun edozer izan daiteke: webgunea, bloga, sare soziala, pertsonaia -fikziozkoa zein benetakoa-, kanpaina, aldarrikapena, jaia... Normalean arrakastatsuagoak dira publiko zabalagoa duten ekimenak, baina ia-ia edozerk balio du. Azken helburua da konturatzea zenbat gauza egiten diren sarean euskaraz, eta beraz hor zehar ikusi duzun edozerk balio dezake hautagai gisa. Baita zuk zeuk sortutakoa ere, noski!\nPista gisa, ezkerreko menutik iritsi zaitezke 2007 eta 2010 bitartean egindako aukeraketetara. Seguru adibide baliagarriak izango direla! :-)\nPowered by teknopata\nEstatistikak\tPribatutasun politika\nEuskal blogosferako urteko onena(e)ri buruz


Irekia Eusko Jaurlaritza - Gobierno Vasco :: Euskadik erakusten du Europar Batasunaren industria politika berriak jarraitu beharreko bidea\nEuskadik erakusten du Europar Batasunaren…\nEuskadik erakusten du Europar Batasunaren industria politika berriak jarraitu beharreko bidea\nEB - Europar Batasuna\n<iframe src="https://www.irekia.euskadi.eus/eu/embed/videos?flv_video=2011%2F10%2F09%2Funda_bruselas%2Fcronica_comite_regiones_eu.flv" width="320" height="210" allowfullscreen></iframe>\nEuskadik erakusten du Europar Batasunaren industria politika berriak jarraitu beharreko bidea Iturria: Irekia\nPatxi Lopez lehendakariak Bruselan azalduko du asteartean sektoreak datozen urteetan hartu beharreko bideari buruzko\nEskualdeen Lantaldearen irizpena Eusko Jaurlaritza buru duen eta urtebeteren ondoren aho batez adosturiko dokumentuak 90 gomendio ezartzen ditu hainbat alderdietan, hala nola I+G+B+N-a, enpresen dimentsioa eta egungo finantzaketa-arazoak gainditzeko premia. Berlaymont eraikinean izango den osoko bilkuran parte hartuko du lehendakariak, Europako Batzordeko lehendakariorde Antonio Tajani bertan izango dela. EBk bere aldez aurreko proposamenean ondorioztatzen duenez, “Europak inoiz baino gehiago behar du industria eta industriak Europa behar du”.\nDuela urtebete, Europako Batzordeak Eskualdeen Lantaldeari agindu zion irizpen bat lantzea industria-arloan erkidegoaren etorkizuneko politikak bideratzeko. EBko eskualde eta herrietako kolektibitateen 344 ordezkari biltzen dituen kontsulta-organo horrek Patxi Lopez lehendakaria aukeratu zuen lanaren txostengile gisa, Europa osoan industria-arloan guztientzako ere erreferentzia delako. Europa osoan industria-potentzia gisa Euskadik duen ospeari zor zaio taldearen buru izateko Eusko Jaurlaritza aukeratu izana.\nAzken urtean, Europako Batzordeak eskatuta, Eusko Jaurlaritzak bi mintegi abiarazten parte hartu du, Europako industria metalmekanikoaren sektoreari buruz. Ia urtebetez Ekonomia eta Gizarte Ekonomia Politikako Batzordearekin izandako lan eta bileren ondoren, lehendakariak datorren asteartean aurkeztuko du irizpena Eskualdeen Lantaldeak Bruselako Berlaymont eraikinean egingo duen osoko bilkuran, Europako Batzordeko lehendakariorde Antonio Tajani bertan izango dela.\nDenbora horretan, beste hainbat eskualderekin adosturiko dokumentua landu du Euskadik, uztailaren 5eko batzordean aho batez onarturiko dokumentua, hain zuzen ere. Ez ziren hutsetik abiatzen.\nAldez aurretik, 2010eko urriaren 28an zehazki, Europako Batzordeak berak proposamen bat igorri zien Erkidegoko erakundeei, bere ideien oinarriak ezartzen zituen proposamena. Komunikazio horretan, honako hau adierazten zuen Europako Batzordeak: “Europak inoiz baino gehiago behar du industria eta industriak Europa behar du.\nMerkatu bakarra, 500 miloi kontsumitzaile baino gehiago, 220 milioi langile eta 20 milioi enpresa biltzen dituen merkatu bakarra, funtsezko tresna da lehiakorra izango den Europa industriala lortzeko. Europar Batasuneko sektore pribatuko lau enplegutik bat manufaktura-industrian dago, eta lautik gutxienez batek lotutako zerbitzuekin –hornitzaile eta bezero gisa industriaren mende daudenekin– zerikusia du.. Sektore pribatuaren ikerketa- eta garapen-jarduera guztien % 80 industrian egikaritzen da, gure gizarteek aurre egin beharreko erronkei konponbideak eskaintzen dizkion berrikuntza-motorra baita industria”.\nOndorioen artean, EBk uste du “funtsezkoa dela manufaktura-industriaren eta hari loturiko zerbitzuen produktibitatea gehitzea hazkundearen eta enpleguaren susperraldia bermatzeko”. Gainera, ETEek Europar Batasuneko enpleguaren bi heren sortzen dituztenez, “ETEen sorreraren, hazkundearen eta nazioartekotzearen sustapenak lehentasunezkoa izan behar du EBn integraturiko industria-politika berrian”.\nIrizpenaren 90 proposamen\nOinarri horrekin egin dute lan azken irizpena adostu arte, lehendakariak asteartean aurkeztu eta honako izenburu hau duena: ‘Globalizazioaren arorako industria-politika integratu bat: lehiakortasun eta iraunkortasuna jomugan’. Guztira 90 gomendio biltzen ditu, industria-politika berriak Europar Batasunean hartu beharreko bideari buruzkoa. Horietako batzuk, egungo euskal industria-politikaren ezaugarri nabarmenak dauzkate. Ezartzen diren lehentasunen artean hainbat arlotako (hala nola esparru-baldintza eta gorbernantza ekonomikoak) eraginkortasuna, lehiakortasuna, inbertsioak eta finantza-sektorearen arkitektura, berrikuntza eta ikerketa, energia eta baliabideak, edo agenda digitala ageri dira.\nDokumentuak bere ondorioetan gogorarazten duenez, “lehiakortasun-parametro berriek zalantzan jarri dute EBren ekonomiak munduan duen zeregina” eta Europako Batzordeari eskatzen dio zuzen ditzala “oraindik ere EBn dirauten desorekak”, eta industria-politika da horretarako tresna baliagarrienetako bat. Eskualdeen Lantaldean adosturiko irizpenak onartzen du industriaren kontzeptuak bere bilakaera izan duela, ‘industria lausoaren’ edo ‘industria berriaren’ agerpenarekin, balio erantsi handiko zerbitzuak bertan bilduta. “Lehiakortasun-politika” baten alde egiten du, gehiago bideratuta “jakintzan oinarrituriko EBren ekonomiaren garapen adimendunerantz, baita I+Gko inbertsio estrategikorantz, eta zientzia eta teknologiara bideraturiko prestakuntzarantz ere, besteak beste”.\nBatzordearen ustez premiazkoa da “erreforma estrukturalak burutzea enpresa-testuingurua eraginpean hartzen duten erabateko aldaketak direla-eta”, hala nola garatzeko bidean dauden herrialde berrien agerpena. Eskatzen du, halaber, ezabatzeko “enpresa-hazkundea mugatzen duten trabak”. Ondorioen artean ere jasota dago lagundu beharra “enpresek nitxo espezifikoetan dimentsio eraginkorra lor dezaten aukerak sortzeko; horrela izango da posible EBk nitxoko ETE multinazionalak izatea”.\nAdierazi duenez, halaber, nazioartekotzea “gizarte osoaren baterako erronka da, ez pertsonena soilik”, eta horrek esan nahi du kontzeptu horretara gaineratu egin behar direla “pertsonak, unibertsitateak, prestakuntza-zentroak edo sistema zientifiko-teknologikoa”. Patxi Lopezek defendatuko duen irizpenak neurri eraginkorrak eskatzen ditu “finantza-merkatuak behar bezala arautzeko eta horrela espekulazioari aurre egiteko”, EB osorako Lehiakortasun Plan bat abiarazteko. Klusterreko edo kluster arteko proiektuen alde ere egiten du dokumentuak, eta ETEei laguntzearen alde "pentsatu lehenik eskala txikian" printzipioa oinarri haratuta.\nBatzordeak bere gain hartzen du “EBn proiektu estrategikoen —hala nola ‘ibilgailu ekologikoen’ industria-garapena, ‘eraikin eraginkorrak ikuspuntu energetikotik begiratuta’ eta ‘etorkizuneko fabrikak’”— alde apustu egitearen premia, baita erosketa publiko berritzailearen eta kultura ekintzailea sustatzearen alde egitearena ere. Erkidegoko erakundeak I+G+B+N-aren alde egiten du, hau da, nazioartekotzea berrikuntzari eta teknologiari lotzearen alde, eta azpimarratu egiten du, gainera, “finantzaketa publiko-pribatua bilatzeko” premia azpiegitura estrategikoetarako eta produkzio-inbertsio handietarako, baita industria-politikaren garapenean ere. Eskatzen du, halaber, “koordinazio handiagoa ikerketaren eta industriaren artean”, eta patentea lortzeko prozedura sinplifikatzea.\nintegro_unda_xabier_garmend... behera kargatu (50 MB)\nrecursos_unda_garmendia_rp_... 30 MB\n2011.eko urriak 11\nEskualdeetako Batzordeak aho batez onartu du lehendakariak aurkeztu duen txostena\nEuropako industria-politika bideratzeko irizpen bat egiteko eskatu dio Eskualdeetako Lantaldeak Eusko Jaurlaritzari\n2014.eko otsailak 07\nBERRIKUNTZA (Euskadi 20 20 Esparru Programa: 2. ardatza)\nEuropa 2020, I+G+b jardunaldia: Horizon2020 estrategia, Euskadirentzat aukera bat\nEuskadi eskualde ekonomiako eta politikako foroaren anfitrioia\nArantxa Tapiak egoera ahula duten inguruetan industria-inbertsioa bultzatzea iragarri du\nLehendakariak Euskadiko industria-eredua G20 taldearen goi-bilerara eramatea eskatu dio B20ko Lidergo Taldeari\n2013.eko ekainak 05\nEuskadik birsortu egin behar du bertako Lanbide Heziketa\nLehendakariak ADEGIren 2019ko Enpresaren Eguna ixteko ekitaldian parte hartu du


Behar beltza | Iritzia | Berria\nJoan zen ostiral beltza, eta jendeak bete ditu armairuak. Ezer erosi gabe bizirik iraun dugunok ez daukagu asti handirik geure burua zoriontzeko. Euskaldunon kasuan, behar beltzaren garaia ez da eten, eta eskaintzak zabal dira: loteriak, errifak, otzarak, bertako produktuak... zerbaiten alde dirua biltzen datorrenari ezetz esatea zaila da; batez ere, norbera zerbait horren alde dagoenean. Gobernuz kanpoko erakundeak kanpora begira dauden bitartean, hemen, gure ondoan, jo eta su ari da jendea gobernuak bete nahi ez dituen zuloak betetzen: hasi euskarari lotutako ekimenetatik eta errefuxiatuen artapeneraino.\nOstiral beltzari barre egiteko adina eskaintza ditugu parean. Hasi gure herrian eta Tuteraraino, Karrantzatik pasatuta. Behar beltza dauka herri honek: bere buruari dagozkionak kudeatzeko behar beltza. Ez baita bakarrik zer izan nahi dugun erabakitzea, gero geure burua sozialki eta ekonomikoki orain baino hobeto kudeatzen asmatu beharko dugu. Eta akaso orduan, ez gara gaizki sentituko norbaitentzat gordeta genuen dirua beste batentzat erabili badugu. Ez baitago modurik garai hau ondo kudeatzeko. Abenduak 4 baino ez ditu eta dagoeneko saltzeko adina polboroi, errifa eta loteria daukat etxean. Hori, oraindik heldu ez zaizkidan kutxak kontatu gabe.


Hemen zaude:Hasiera»kamiñalde»3 urte bete dira Kamiñaldeko ezbeharretik eta amaitzear daude lanak\nOndarroako Udala 2019-03-07 kamiñalde\n2016ko martxoaren 8an izan zen Ondarroako azken urteetako ezbeharrik latzena, Kamiñaldeko mendi magalaren erorketarekin. 179 familiaren bizitza baldintzatzeaz gain, ordutik hona herriarentzat zama handia izan dela adierazi du Zunbeltz Bedialauneta alkateak. Egun obrak bukatzear daude eta herritarrek egindako lana eta esfortzua eskertu nahi du alkateak.\nDenetara 14.000.000 euroko kostua izan du Kamiñaldeko mendi magala konpontzeko obrak. Ondarroako Udalak 7 milioi euro jarri ditu, Eusko Jaurlaritzak 3,2 milioi, Bizkaiko Foru Aldundia 2,5 milioi eta Espainiako Gobernuak 2,180 milioi.\n179 familiek utzi behar izan zuten euren etxea 2016ko martxoaren 8tik 11ra bitarte, istripuaren ondorioz. Senide eta lagunen etxeetan geratzea lortu zuten arren hasiera batean, Alokabidek lehen sei hilabeteetan alokairua ordaindu zieten. 2018ko martxora arte alokairuaren erdia ordaintzen jarraitu zuen Alokabidek, baina Ondarroako Udalak gainontzeko erdia bere gain hartu zuen. Bedialaunetak azpimarratu duenez “ondarrutarren ongizatea izan da beti lehentasuna proiektuari aurre egiterako orduan, eta ikuspegi sozialeko laguntza hau ziurtatzea oso garrantzitsua izan da Udalarentzat, baita familientzat ere”. Bestalde, etxebizitzak konpontzeko beste 80.000 inguruko laguntza eman zuen Udalak.\nBizilagunekin harreman zuzena bermatzea ezinbestekoa izan da ere, dimentsio erraldoi honetako obra honetan informazio eta zalantza asko agertu baitira. “Aurpegia eman dugu, nahiz eta askotan ez den xamurra izan, bizilagunek informazio gertukoena eta fidagarriena izan zezaten. Astean behin batzen aritu gara azken hiru urteetan”.


Gaur, Artolaren partidaren kontaketa Tolosako Beotibar pilotalekutik - Tolosaldea - Tolosaldeko ataria\nGaur, Artolaren partidaren kontaketa Tolosako Beotibar pilotalekutik\nTolosaldeko Ataria 2019-10-07 09:03\nAtaria Irratiak lau eta erdiko pilota txapelketako partiden kontaketa egingo du 16:30ean hasita. Tolosako jaialdia hiru partidek osatuko dute.\nLau eta erdiko txapelketako hiru partida jokatuko dira gaur Tolosako Beotibar pilotalekuan. Ataria Irratia bertan egongo da zuzenean kontatzeko, 16:30etik aurrera. Jaialdiko lehena bigarren mailakoa izango da, Elordi eta Egiguren V.aren artekoa. Ondoren jokatuko du Iñaki Artolak Peio Etxeberriaren aurka. Azkenik, Elezkano II eta Laso irtengo dira kantxara. Ataria Irratia Tolosaldean 107.6 fm-an entzuten da. Eskualdean eta eskualdetik kanpo www.ataria.eus webgunearen bidez entzun daiteke.


Emozioak lantzen ditugu erreskatatutako zaldiak zainduz | Fundación Adsis\nEmozioak lantzen ditugu erreskatatutako zaldiak zainduz\nAdsis Fundazioko gazteek prestakuntza osatzen dute Getxo-Leioan zaldiekin egindako terapia-esperientzia baten bidez\nAutoestimua handitzea, konfiantza berreskuratzea, kontzentrazioa hobetzea edo autokontrola garatzen ikastea. Hauek dira ekinoterapiak eskaintzen dituen onura fisiko eta psikologikoetako batzuk, Adsis Fundazioa ikasle gazteak eta Asociación Anothe erreskatatutako zaldiak batu dituen baliabide terapeutiko eta ikaskuntzakoa.\nBilgune proiektuari esker, FPB Adsis Getxo-Leioa 20 gaztek beren prestakuntza-prozesua osatu ahal izan dute taldeko coach saioekin eta lagundutako ikaskuntzarekin, tratu txarrak jasan dituzten edo abandonatu dituzten zaldiekin.\nTruke gisa, gazteek zaldien espazioa egokitzeko lanak egin zituzten, ikasgelan eraikuntzari eta lorezaintzari buruz ikasitako ezagutzak praktikan jarriz.\nProiektu horri esker, gazteek beren emozioak landu ahal izan dituzte zaldien loturaren eta zaintzaren bidez. Ekinoterapia-saioetan sakondu duten balioetako batzuk dira talde-kohesioa, adierazpen emozionala, talde-lana edo autozainketa.\nLankidetza horren bidez, ekonomia zirkularra delakoa praktikan jarri ahal izan da. Trukean oinarritutako eredu hau baliabideak aprobetxatzeko eta optimizatzeko sistema bat da.\nBilgune proiektua 2019-2020 ikasturtean garatu genuen ekimena da, eta gaur egun etenaldian dago pandemiak eragindako egoera dela eta, baina osasun-baldintzek ahalbidetzen dutenean berrekitea espero dugu.


Ariketa polita. Hau 1. 2. 3. eta 4. mailakoentzat\nHau 5. eta 6. mailakoentzat. Zuen uste baino zailagoa da.\nEgilea: LASMUSIKA ordua: 11/16/2016 05:38:00 PM iruzkinik ez:\n2016(e)ko azaroaren 14(a), astelehena\nAriketaren gorabeherak bertan dituzue. Bideoa ABENDUAREN 1 erako. Hiru aste dituzue.\nEgilea: LASMUSIKA ordua: 11/14/2016 09:56:00 AM iruzkinik ez:\nEtiketak: 5.MAILA, ariketa\n2016(e)ko azaroaren 10(a), osteguna\nBOB DYLANEN KANTA 3. mailakoentzat.\nERRITMOA "Errege lehoia eta Mari Popins"\nEgilea: LASMUSIKA ordua: 11/10/2016 12:36:00 PM iruzkinik ez:\nTUM PA JOLASA TUM PA ZAILAGOA\n2016(e)ko azaroaren 2(a), asteazkena\nPrimeran pasa genuen joan den astean.\nEgilea: LASMUSIKA ordua: 11/02/2016 08:16:00 AM 1 iruzkin:\n2016(e)ko urriaren 24(a), astelehena\nERRITMO SORKUNTZA-6. Maila\nGaurko saioan aipatu dugu egin beharreko lana. Datorren asterako erritmo bat sortu nahi duzuenarekin: Gorputza, instrumentu bat edo objetu bat. Hemen duzue Iratxe izeneko irakasle batek prestaturiko WIXa adibide desberdinekin.\nEgilea: LASMUSIKA ordua: 10/24/2016 11:23:00 AM iruzkinik ez:\n2016(e)ko urriaren 18(a), asteartea\nEgilea: LASMUSIKA ordua: 10/18/2016 08:59:00 AM iruzkinik ez:\nNOTEKIN ENTRENATZEN- 1. Maila\nHemen duzue entrenamendua noten izenak ikasteko PENTAGRAMA ENEA IPUINA aste honetan ikusi ondoren.\nEgilea: LASMUSIKA ordua: 10/18/2016 08:44:00 AM iruzkinik ez:\nBOB DYLAN -3. Maila\nBob Dylanek aurten NOBEL LITERATUR SARIA eskuratu du. Sari hau munduko saririk garrantzitsuena da eta bere kantuen letrengatik jaso du. Hemen duzue gure kanta berria.\nBegira zer dion "Blowind in the wind" kantak\nZenbat bide urratu behar dira gizakitzat har gaitzaten\nzenbat itsaso zeharkatu behar hondartzan pausatu arte\nzenbat aldiz hitzegin kanoiek betiko galeraz ditzaten\nERANTZUNA, ADISKIDE, HAIZEAN DATOR MARRUKA\nEgilea: LASMUSIKA ordua: 10/18/2016 08:23:00 AM iruzkinik ez:\nEtiketak: bob dylan\n2016(e)ko irailaren 23(a), ostirala\nArrakastatsua izan zen larunbateko KANTUJIRA. Eta zer esanik ez AIRE AHIZPEN emanaldia.\nEgilea: LASMUSIKA ordua: 9/23/2016 08:02:00 AM iruzkinik ez:\n2016(e)ko irailaren 19(a), astelehena\nEgun handia izan genuen ostiralekoa.\nEgilea: LASMUSIKA ordua: 9/19/2016 08:58:00 AM iruzkinik ez:\n2016(e)ko irailaren 15(a), osteguna\nONGIETORRIAK IKASTURTE BERRIRA, 50. IKASTURTERA.\nHORRA EGAPEKO KANTA, XABI SAN SEBASTIANEK EGINA.\nEgilea: LASMUSIKA ordua: 9/15/2016 08:07:00 AM iruzkinik ez:\n2016(e)ko ekainaren 18(a), larunbata\nJoan den astean Sarobeko kultur astean "Haziz hezi" eskaini ziguten 6. mailakoek. Bertsio motza\nEgilea: LASMUSIKA ordua: 6/18/2016 11:55:00 AM 1 iruzkin:\n2016(e)ko ekainaren 9(a), osteguna\nURNIETAKO SOINU MAPA\nBigarren mailako ikasleek URNIETAKO SOINU MAPA egin dute tutore eta musika irakaslearen laguntzaz. urnietako 29 tokitako soinuak grabatu eta neurtu ondoren urnietako mapa koloreztatu dute zarataren arabera.\nEgilea: LASMUSIKA ordua: 6/09/2016 04:30:00 PM 1 iruzkin:\nEtiketak: SOINU MAPA\n2016(e)ko ekainaren 4(a), larunbata\n4. MAILAKOEN AURKEZPENAK\nLaugarren mailan Aurkezpenak egiten ikasi dugu eta horra sorkuntzak.\nEgilea: LASMUSIKA ordua: 6/04/2016 10:42:00 AM iruzkinik ez:\nEtiketak: 4.MAILA, lanak\n2016(e)ko ekainaren 1(a), asteazkena\nGELAKO WIX SORKUNTZAK-5-6M\nBosgarren eta seigarren mailako ikasleek Webgune eder hauek sortu dituzte.\nEgilea: LASMUSIKA ordua: 6/01/2016 09:01:00 PM iruzkinik ez:\n2016(e)ko maiatzaren 19(a), osteguna\nEUSKAL HERRIKO INSTRUMENTUAK-5.M\nKontrola laister izango dugu eta hemen duzue bideoa eta jolasa entrenatzeko.\nEUSKAL HERRIKO INSTRUMENTUAK\nEgilea: LASMUSIKA ordua: 5/19/2016 11:24:00 AM iruzkinik ez:\n2016(e)ko apirilaren 22(a), ostirala\nSAROBEKO PRESTAKUNTZA 6.MAILA\nEgilea: LASMUSIKA ordua: 4/22/2016 11:18:00 AM iruzkinik ez:\n2016(e)ko apirilaren 13(a), asteazkena\nWIX BIDEOTUTORIALA-5. eta 6. Mailak\nJoan den hilean ikasi genuen Wixak egiten. Hemen duzue bideotutoriala.\n5.MAILA: Euskal talde baten WIXA sortuko duzue.Begiratu BERRIAKO WEBGUNEA\n6.MAILA: Talde internazional baten WIXA sortu.\nEgilea: LASMUSIKA ordua: 4/13/2016 11:07:00 AM iruzkinik ez:\n2016(e)ko apirilaren 8(a), ostirala\nPOWER POINT BIDEOTUTORIALA-4. Maila\nLaugarren mailakoek hilabete bat duzue "Munduko instrumentu" baten aurkezpena prestatzeko. Hemen duzue POWER POINAK egiteko bideotutoriala.\nEgilea: LASMUSIKA ordua: 4/08/2016 04:40:00 PM iruzkinik ez:\n2016(e)ko apirilaren 5(a), asteartea\nUDABERRIA IRITSI DA\nAntzinako euskaldunen egutegiak bi urtaro besterik ez zituen (uda eta negu), eta Ama Birjina Martxoko egun horixe (martxoak 25) izaten zen udako lehen eguna. Kukuaren etorrerak lur-soroak neguko lozorrotik esnatu zirela adierazten zuen, negua joan eta uda etorri zela, alegia.\nKukuak gure artera etortzeko ez omen du lan makala hartzen, izan ere, negua Afrikako hegoaldean igarotzen du eta guregana etortzeko 9.000 kilometroko bidaia egin behar izaten omen du. Eta, normalean, bide guztia gauez eta bakarrik egiten du.\nAntzinako nekazari haiek (eta gaur egungo gehientsuenek ere) bizimodua nekatuz atera beharra zeukaten bitartean, kukua, berriz, kolpe zorrik jo gabe bizi zen . Ez egitearren habiarik ere ez zuen egiten.\nKukua beti ezkutuka ibiltzen da. Sekula ez da gizakiaren aurrera azaltzen, alderantziz, bere inguruan norbait sumatzen badu, mututu eta ezkutatu egiten da: kukutu.\n“Kukuak egiten du maiatzean kuku; garagarrilean gelditzen da mutu”(Iturria:Patxi Saez)\nEgilea: LASMUSIKA ordua: 4/05/2016 11:20:00 AM iruzkinik ez:\nEtiketak: KUKUA, UDABERRIA\n2016(e)ko martxoaren 7(a), astelehena\nHilaren 8a gainean dugu eta ikas dezagun kanta eder hau.\nEgilea: LASMUSIKA ordua: 3/07/2016 08:36:00 AM iruzkinik ez:\n2016(e)ko martxoaren 2(a), asteazkena\nEgilea: LASMUSIKA ordua: 3/02/2016 11:28:00 AM iruzkinik ez:\n2016(e)ko otsailaren 29(a), astelehena\nGITARRA ELEKTRIKO ZALEENTZAT\nHau da hau gitarra jotzea.\nEgilea: LASMUSIKA ordua: 2/29/2016 05:48:00 PM iruzkinik ez:\n2016(e)ko otsailaren 25(a), osteguna\nBA BA INPROBISAKETA-5. Maila\nEa nor den gai BA BA kantaren tarteetan inprobisaketa bat prestatzeko. 5B eta 5Akoen grabazioak dituzue hemen.\nBemola izeneko webgune batean, zuekin egin nahi nuen ariketa aurkitu dut, eta hemen duzue ideiak har ditzazuen.\nFUNTZIONATZEN EZ BADU KLIKATU HEMEN\nEgilea: LASMUSIKA ordua: 2/25/2016 11:28:00 AM iruzkinik ez:\n2016(e)ko otsailaren 17(a), asteazkena\nZuekin esperimentatzeko gogoa nuen INCRDIBLEBOXEKIN, eta ikastola bateko blogean adibide hauek aurkitu ditut.\nEgilea: LASMUSIKA ordua: 2/17/2016 12:26:00 PM iruzkinik ez:\n2016(e)ko otsailaren 11(a), osteguna\nBideo honek erakusten digu saiatuz gero nahi duguna lor dezakegula.\nEgilea: LASMUSIKA ordua: 2/11/2016 10:12:00 AM iruzkinik ez:\n2016(e)ko otsailaren 10(a), asteazkena\nNOTAK ENTRENATZEN 1.M.\nGelan ikasiko dugu eta ea nola moldatzen zareten.\nEgilea: LASMUSIKA ordua: 2/10/2016 08:13:00 PM iruzkinik ez:\nEURI TANTA-PORROTX-1 m.\nPailazoen kanta ederra IRATXEK egindako wix honetan.\nEgilea: LASMUSIKA ordua: 2/10/2016 04:39:00 PM iruzkinik ez:\n2016(e)ko urtarrilaren 29(a), ostirala\nKNOCKING ON HEAVENS DOOR-3.Maila\nAste honetan hasi gara kanta eder honekin. Hemen duzue wixa etxean ensaiatzeko.\nEgilea: LASMUSIKA ordua: 1/29/2016 04:32:00 PM iruzkinik ez:\n2016(e)ko urtarrilaren 28(a), osteguna\nBidali erantzunak OTSAILAREN 5erako\nEgilea: LASMUSIKA ordua: 1/28/2016 08:48:00 AM iruzkinik ez:\nLOS CHICOS DEL CORO-5. Maila\nBidali OTSAILAREN 5erako.\nEgilea: LASMUSIKA ordua: 1/28/2016 08:45:00 AM iruzkinik ez:\nEgilea: LASMUSIKA ordua: 1/28/2016 08:39:00 AM iruzkinik ez:\n2016(e)ko urtarrilaren 25(a), astelehena\nHemen dituzue 6. mailakoek Santa agedako informazioa eta kantak.\nEgilea: LASMUSIKA ordua: 1/25/2016 08:52:00 AM iruzkinik ez:\nEtiketak: SANTA AGEDA\n2016(e)ko urtarrilaren 22(a), ostirala\nTWO GANGS-4. Maila\nHemen duzue kanta berria.\nAipatu genuen Joshua izeneko munduko biolijolerik onenetakoari New Yorken gertaturikoa. Metroan stradivarius batekin jotzen ari zela inork ez zion jaramonik egin, eta urrengo egunean eman behar zuen kontzerturako aldiz, dirutza ordaindu behar izan zuten entzuleek. https://www.youtube.com/watch?v=hnOPu0_YWhw\nBeste bideo honetan berriz, STRADIVARIUS biolinen sekretua zertan den aipatzen du.https://youtu.be/fMMg9odqEFg\nEgilea: LASMUSIKA ordua: 1/22/2016 12:48:00 PM iruzkinik ez:\nEGAPE TV - Videos - Google+\nDOREMI MUSIKA BIZI\nCLASE DE MUSICA\nEgape ikastolako MARIZULO bloga 2009. urtean hasi zen NIREBLOGekin. 2011. urtean IKASBLOGERA eta 2013an BLOGGERRERA pasa gara.\nEUSKARAREN EGUNA (2)\nHAUR HEZK (2)\nKARAOKE ENEA (2)\nPENTAGRAMA ENEA (2)\nSANTA AGEDA (3)\nSOINU MAPA (1)


KPIren azpitik igoko dira 2022an udal zergak eta tasak - Berriak - Hernani\nKPIren azpitik igoko dira 2022an udal zergak eta tasak\nUrteroko proposamena kontsumoko prezioen indizearekin (KPI) lotuta egin ohi du gobernuak. Aurten, ordea, apiriletik aurrera argindarraren eta erregaien prezioak izan duen gorakada dela eta, urte osoko KPIa %2,9koa da. Igoera horrek herritar, enpresa eta merkataritza askoren ekonomia larri kaltetu duela jabetuta, gobernuak egoki ikusten du martxoa arteko indizea kontuan hartzea. Hortaz, igoera %1,5ekoa izango da. Osoko bilkurak hala onartu zuen, Hernaniko EH Bildu eta Elkarrekin Podemos-OH udal taldeen babesarekin.\nHernaniko EH Bilduren udal gobernu taldeak egindako proposamena onartu zuen osoko bilkurak, Elkarrekin Podemos-OHren babesarekin. 2022ko udal tasak eta zergak %1,5 igotzea proposatu zuen gobernuak.\nUrtero, zergak eta tasak eguneratzeko garaian, ohiko irizpidea izaten da kontsumoko prezioen indizearen (KPI) arabera igotzea, baina aurten salbuespena egitea egoki ikusi du gobernuak. Izan ere, iazko uztailetik aurtengo uztailera arteko igoera %2,9koa da. Igoerarik nabarmena apiriletik aurrera gertatu da, orduan hasi zelako argindarraren eta erregaien prezioaren gorakada.\nHori dela eta, argindarra eta erregaia ekuazio horretatik atera eta iazko uztailetik martxora bitarteko igoera soilik kontuan hartzeko proposamena egin du gobernuak, alegia, %1,5ekoa. Udal gobernuaren ustez, herritar, enpresa eta merkataritza askoren ekonomia asko kaltetzen ari delako argindarraren eta erregaien prezioaren muturreko igoera hori.\nNolanahi ere, udal kontuen oreka ekonomikoa -gastuaren eta diru-sarreren artekoa- eta zerbitzu publikoen kalitateari eustea ere aintzat hartu behar da.\nIgoera orokorra %1,5ekoa izan arren, badira igoko ez diren zenbait zerga eta tasa.\n- ZERGAK: IBI industriala, IAE (Jarduera Ekonomikoaren gaineko zerga), ICIO (Obra, Eraikuntza eta Instalazioen gaineko zergak) ez dira igoko, Foru Arauak markatzen dituen topeak maximoetan daudelako. Gainbalioaren tipoak (plusvalia) ere ez dira igoko.\n-TASAK: Ez dira igoko merkataritza, kultura eta zerbitzu sozialekin lotutako tasak:\n• Merkataritza: establezimienduak irekitzeko lizentziak, asteko azoka eta udaletxeko arkupeko postuaren tasak.\n• Kultura: zinema, antzerkia eta kontzertuen sarreraren prezioak, aurten onartuak, mantentzen dira.\n• Zerbitzu sozialetan, etxez etxeko zerbitzuaren prezioa eguneratuko da baino beste zerbitzuen prezioak mantentzen dira (eguneko arreta eta gizarteratzeko bizitokiak)\nZenbat suposatzen dio elkarbizitzako unitate bati igoera honek?\n• Etxeko uraren tasa zentimo bat igotzen da.\n• Hondakinen tasa: 80 zentimo igotzen da ordainagiri bakoitzean. 2022an, lau ordainagiri izatetik bira pasako da. Lehendabizikoa apirila-maiatzean ordainduko da eta bigarrena, iraila-urrian.\n• Kiroldegiko urteko abonu familiarra 3,5 euro igoko da. 2022an, gainera, berritasunak daude abonuetan. Orain arte bezala, urtekoak edo sehilabetekoak izateaz gain, hiru hilabeteko abonuak izango dira eta hamar egun desberdinetarako bonoak aukera ere eskainiko zaie herritarrei.\nDiru-laguntzak, onura fiskalak, hobariak eta errekarguak mantentzen dira:\n• Diru-laguntzak: IBI-aren (kontribuzioa) diru-laguntza %50-25ekoa eta ura eta hondakinen tasarenak, %100-50ekoa.\n• Onurak fiskalak (kiroldegiko abonuak, musika eskola, udalekuak) %90-50koa beti elkarbizitzako unitatearen diru-sarrerak eta ondarearen arabera.\n◦ IBIan: %50ekoa etxebizitza alokairuan jartzeko Bizigune programan parte hartuz gero.\n◦ Ibilgailuak. %95-75koa elektriko edo hibridoa, motorraren arabera.\n◦ Hondakinak: %25koa auzo edo auto konpostaje egiteagatik.\n• Gainkarguak: IBIan:%100 gainkargua izango da etxebizitza hutsa baldin badago.\nHobari berri bat energia berriztagarriak sustatzeko xedez\nIBIan (hobari berria da eta udal gobernuak Elkarrekin Podemos-OH udal taldearekin batera adostutakoa): % 50-20koa etxebizitzan energia berriztagarrien sistemak instalatzen badira, energia aurrezteko helburuarekin. %50eko hobaria izango da, etxebizitzaren jabea irabazi-asmorik gabeko Energia Berriztagarrien Komunitatean bazkide baldin bada eta horri lotuta baldin badago instalazioa. Hobaria 4 urtez emango da. Ez badago Energia Berriztagarrien Komunitate batekin lotuta, hobaria %20koa izango da eta bi urtez emango da.